“Ўзбекистон Миллий банки компьютерлари 1 февраль куни осилиб қолди”\n21 январ 2021, Тошкент вақти: 20:13\nЎзбекистон Республикаси Ташқи иқтисодий фаолият миллий банки матбуот хизмати ўз муассасаси компьютерлари ҳар ой бошида осилиб қолаётгани тўғрисидаги хабарни шарҳлашни истамади.\nuzmetronom.com сайтига кўра, банк компьютерларига ўрнатилган дастурлардаги ноқислик туфайли навбатдаги ой боши - 1 февраль куни транзакцияларни амалга оширишнинг иложи бўлмаган.\nШу куни, сайтнинг ёзишича, Ташқи иқтисодий фаолият миллий банки мижозлари – юридик ва жисмоний шахсларнинг жўнатмалари билан боғлиқ банк амалиётларни бажара олмаган.\nЯъни, 1 февраль куни мижозлар мазкур банкдан на пул чиқара олган, на пул ўтказа олган.\nАйтилишича, 1 февраль кунги узилиш техник носозлик оқибатидир.\nСайтнинг ўз манбаларига таянган ҳолда ёзишича, банк компьютерларига ўрнатилган дастурлар “бундан бир неча йил муқаддам бир шубҳали компаниядан сотиб олинган”.\n“Дастурлар ишида узилиш юз бериши туфайли банкнинг бусиз ҳам ҳаминқадар бўлган обрўсига путур етмоқда, банк ҳамкорлари эса, овора бўлиб қолмоқда”, деб ёзди сайт.\nНа тасдиқ ва на инкор\nТашқи иқтисодий фаолият миллий банки матбуот хизматининг ўзини таништиришни истамаган ходимаси Озодлик саволларига жавоб бераркан, банк компьютерларининг 1 февраль куни осилиб қолгани тўғрисидаги хабарни на тасдиқлади ва на инкор этди.\nҚисқа мулоқот чоғида ходиманинг Миллий банкка оид сўнгги хабардан хабари йўқлиги маълум бўлди. Хабар билан танишгач, саволларимизга жавоб беришга ваъда берди, лекин кейин телефонни кўтармади.\nМиллий банкнинг Марказий операция бўлими ходими ҳам банк компьютерларининг 1 февраль куни осилиб қолгани тўғрисидаги хабарни на тасдиқлади ва на инкор этди.\nБанк-кредит соҳасида мутахассис Тошбек Миллий банк билан боғлиқ хабарни шарҳлар экан, бундай деди:\n- Ўзбекистондаги банклар ишлатаётган компьютер дастурлари бошқа давлатлардагидан фарқли анча орқада қолиб кетган дастурлардир. Шунинг учун бу дастурларнинг вақти-вақти билан узилиб қолишига хайрон қолмаса ҳам бўлади, деди Тошбек.\n- Эскирган бўлса, нима учун янгисини сотиб олишмайди? Табиий бу саволга жавобан, Тошбек Ўзбекистоннинг банк тизими ҳам бюрократик тўсиқлар исканжасида эканлигини эслатиб ўтди.\nuzmetronom.comнинг Миллий банкка оид икки энлик хабарида дастурлар эскилиги коррупция оқибати бўлиши мумкинлигига ишора бор.\n- Балки чиндан ҳам шундайдир?\n- Сиз айтаётган масаланинг бошқа бир кўриниши ҳақида ҳам гапириш мумкин. Дастурни тақдим қилган компаниялар дастурдан фойдаланаётган компаниялардан муайян муддатларда муайян миқдорда пул олиб туради. Шу билан ҳам боғлиқ бўлиши мумкин, деди Тошбек.\n“Ой боши синдроми”\nМиллий банк ҳар бошида бошидан кечирадиган муаммони “Ой боши синдроми”, деб аташ мумкин бўлса, бу касалликнинг бошқа бир сабаби ҳам борки, Озодлик у ҳақда 2015 нинг 2 октябрида ёзган эди.\nЎша кунги лавҳамиз “Фарғона вилояти, Олтиариқ туманидаги 2 банк 2 октябрь куни мижозлар билан ишламади, Россиядан келган пулларни эгаларига бермади. Чунки бу банклар учун 2 октябрь 2 октябрь эмас, балки 31 сентябрдир”, деб бошланган эди. Лавҳада гап Агробанк ва Халқ банки филиаллари устида борган.\nЎзбек банклари тақвимининг умумдавлат тақвимидан фарқланиши сабабларини ўша кунги эшиттиришда қатнашган мустақил мутахассис банкларнинг мижозлар пули ҳисобига ўз кўрсаткичларини яхшилаш истаги билан изоҳлаган эди.\nБугунги суҳбатда банк-кредит соҳасида мутахассис Тошбек бундай деди:\n- Квартал ёки йил якунлари чиқариладиган кунларда операциялар тўхтатилади ёки операциялар ўша пайтга “тақалтирилади”. Мақсад белгиланган режа кўрсаткичларига эришишдир. Ҳамма нарса ўша режага мосланади, “подгонять” қилинади.\nПул керакми? Кутинг!\nДемак, бир томондан банклар компьютер дастурларининг эскилиги, иккинчи томондан уларнинг кўрсаткичларни яхшилаш истаги туфайли мижозлар ой охири ва ой бошида Ўзбекистондаги банклардан хизмат кутмаса ҳам бўлади.\nБанкларнинг ўз мижозларига бу қадар эътиборсизлигини шарҳлар экан,uzmetronom.com муҳаррири Сергей Ежков “бир-икки кун кутса ўлиб қолишмайди, дейишади”, деди.


Хотинини пичоқлаган сайрамлик ўзбек қамоққа олинди\n25 июн 2022, Тошкент вақти: 22:35\nЖанубий Қозоғистон вилояти Қоратой тумани Сайрам қишлоғида яшовчи 34 яшар Хайрилла Норметов қотилликка уринишда айбланиб 14 ноябрь куни ҳибсга олинди.\nБундан олдин Норметов 31 яшар турмуш ўртоғини христиан динига кирди, дея пичоқлаганини эътироф қилган ва унинг ўзи Whatsap орқали ҳамқишлоғига жўнатган видео 13 ноябрь куни Озодликка етиб келган эди.\nЖанубий Қозоғистон вилояти Қоратой тумани ички ишлар бўлимидан Озодликнинг қозоқ ҳизматига келган расмий маълумотга кўра, Норматов ўз хотинини 12 ноябрь куни пичоқлаган. Вилояти[ ИИБ бошлиғи Иброҳим Жўлонов имзолаган ҳужжатда юз берган жиноятга оид тафсилотлар бор.\n“1986 йили туғилган сайрамлик аëл 12 ноябрь куни эрталаб соат 09.05 да пичоқ жароҳати олиб Сайрам овули касалхонасига тушди. Суриштирув асносида жабрланувчи ва эри Хайрилла Норметов орасида жанжал чиққани аниқланди. Жанжал сўнгида Норметов ўз хотинининг ўнг кўкрагига ханжар тиқиб воқеа жойини тарк қилган. Оператив амалиëт натижасида Норметов ҳибсга олинди. Унга нисбатан Қозоғистон ЖКП 106-моддаси 1- банди (Қасддан тан жароҳати етказиш) асосида жиноят иши қўзғалди.¸” дейилади расмий маълумотда.\nОзодлик мухбири душанба куни Сайрам касалхонаси билан боғланиб¸ эри пичоқлаган аëлнинг "кўп қон йўқотгани ва аҳволи стабил оғир" эканини аниқлаган эди.\nСешанба кунига келиб аëлнинг ўнг буйраги олиб ташлангани маълум бўлди.\nПичоқлаганган аëлнинг қариндоши душанба куни Озодлик билан суҳбатда "ханжар буйракни тешиб ўтганлигини " айтган эди.\n"Пичоқ тиқди, бироқ аммамнинг қизи бошқа оқимга кириб кетмаган эди. Поччанинг ўзи эсктремистик оқимларга кириб кетиб бола-чақасига қарамай қўйганди. Битта носки обермайди. Аввал ҳам аммамнинг қизини ўлдириш учун қанча ҳаракат қилган¸ ёстиқ билан бўғган. Ҳозир аммамни қизини амалиëт қилишмоқчи. Пичоқ буйракка қадалган" деган эди жабрланувчининг жияни 13 ноябрь куни Озодлик мухбири билан суҳбатда.\nҚозоғистонлик ўзбек "христиан динига кирди" дея ўз хотинига ханжар тиқди


Фаолияти таъқиқланган Ўзбекистон исломий ҳаракатига аъзоликда гумон қилинган шахс Тожикистоннинг Суғд вилоятида қўлга олинди.\n08 март 2021, Тошкент вақти: 23:47\nВилоят прокуратураси матбуот вакилига кўра, 24 ёшли Тоҳир Очилов Тожикистондаги конституцион тузумни ағдаришга даъват қилганлик учун хибсга олинган. Очилов радикал Хизбут-Тахрир диний-сиёсий гуруҳига алоқадор бўлган Ўзбекистон исломий ҳаракатига аъзолиги ва шу экстремистик гуруҳга аъзолар ёллаш билан шуғулланганликда гумон қилинган. Маълумотларга кўра, Очиловнинг гуруҳига аъзо бўлган яна етти шахс шу ой бошида қўлга олинган.\nБугун Душанбеда Тожикистон Бош прокурори ўринбосари Абдусами Дадабоев январ ойидан бери Хизбут Тахрирга аъзоликда гумон қилинган 80 шахс қўлга олинганини билдирди. Улардан 30 нафари Суғд вилоятида ушланган.\nАйни пайтда, бугун Россия Бош прокуратураси Хизбут-Тахрир фаоли эканликда гумон қилинган шахс Москвада қўлга олинганини билдирди.


Бой ва бахтли бўлишнинг 15 сири - 10 Июля 2016 - www.SheJoT.CoM\nГлавная » 2016 » Июль » 10 » Бой ва бахтли бўлишнинг 15 сири\nАлбатта, ирим-сирим, феншуй орқали бахт ва давлатга эришиш илмий томондан асосланмаган. Аммо шунга қарамай, келинг, яна бир марта уриниб кўрайлик, балки бу сафар уларнинг ёрдами тегар, дейди "Starhit.ru” нашри.\nУйингизга нима сотиб олсангиз ҳам жуфт қилиб, олинг. Хонадонингизни сизнинг ички туйғуларингизни ифодаловчи — оққушлар, каптарлар, аёл ва эркак каби ўзингизга ёқадиган турли рамзлар билан безанг.\nДўконларда феншуй белгиларидан бири бўлган биллур тошлар сотилади. Уни ётоқхонанинг жануби-ғарбий қисмига қўйиш керак. Биллур тошни сотиб олгандан кейин, тозалаш мақсадида, денгиз тузи қўшилган сувда етти кун сақлаш лозим. Агар ёқтирган инсонингиз турмушга чиқишни таклиф қилишини истасангиз, тошни ёруғлик тушадиган, кечқурун эса чироқ нури тушадиган жойга қўйинг.\nБОЛАЛИК БИЛАН ХАЙРЛАШУВ\nУйдан барча болаликда ўйнаган ўйинчоқларингизни йиғиштиринг, ҳатто ҳалигача қўлдан қўймайдиган юмшоқ ўйинчоқларни ҳам олиб қўйинг. Чунки бу ўйинчоқлардан ёш болалик қуввати тарқалади. Улардан ажралишни истамасангиз, кўзга кўринарли жойга қўйишингиз мумкин.\nЎТМИШ ХОТРАЛАРИДАН ҚУТУЛИНГ\nУйингиздаги ўтмишингизни, бошдан кечирган оғир кунларингизни эслатувчи барча буюмлардан халос бўлишга ҳаракат қилинг. Эски буюмлар ўзидан салбий қувват тарқатади.\nБОЙЛИК КЕЛТИРУВЧИ ҚУРБАҚА\nФеншуй таълимотига кўра, уйнинг жануби-шарқий қисми моддий таъминотга жавобгар бўлади. Уни янада фаоллаштириш учун бу ерга оғзида майда чақа тишлаб турган қурбақани қўйинг, у тилла ранг бўлса, мақсадга мувофиқ бўлади. Пул келиши учун қурбақанинг юзини хонанинг ички томонига қаратиб қўйинг. Яна хартумини юқорига кўтариб турган фил ҳам бойлик чақириш хусусиятига эга. Фил эса муваффақият чақириш учун ойнадан ташқарига қараб туриши керак. Кераксиз тақир-туқурларни чиқариб ташланг, улар пулнинг қувватига салбий таъсир кўрсатади.\nЁтоқхонадаги диванни шундай қўйингки, унинг ҳар иккала томонидан ўтиш учун йўл қолсин. Диван устида албатта, икки ёстиқ ва битта адёл бўлиши лозим. Иложи борича, алоҳида икки кўрпадан эмас, балки кенгроқ битта кўрпадан фойдаланинг. Алоҳида солинган кўрпа эркак ва аёлнинг ажрашиб кетишига сабаб бўлиши мумкин. Диван тагида ҳеч нима сақламанг. Шкафнинг ёки полканинг учли қирраси тўшакка йўналмаганига эътибор беринг.\nҚУВВАТ БЕРУВЧИ ЎСИМЛИКЛАР\nТирик, табиий гуллар — ҳақиқий қувват манбаидир. Шахсий ҳаётда бахтга эришиш учун доимо стол устига тирик гуллар солинган гулдон қўйинг. Феншуй бўйича сариқ лола айрилиқ эмас, балки бахтли оилавий ҳаёт тимсолидир. Декоратив бамбукни ҳам кўзга ташланадиган жойга қўйиш мумкин. Шарқ маданиятида бамбук пояси куч-қувват, ирода ва қатъийлик тимсолидир.\nУйнинг ўнг бурчаги — меҳр-муҳаббат бурчаги ҳисобланади. Хонанинг айнан шу қисми тоза, озода ва ёруғ бўлиши лозим. Бу ерга иккита кресло ёки иккита стул қўйинг. Ётоқхона деворларини безашда пушти, шафтолиранг ёки ёрқин ранглардан фойдаланинг. Ётоқхонага тувакда гул қўйманг. Тирик гулларни гулдонга ёки саватга солиб қўйинг. Ҳеч қачон деворга қуёш ботаётгани, куз тасвирланган суратларни илманг. Яхшиси, натюрморт илинг.\nУйда сувнинг оқиши тасвирланган сурат бўлгани ҳам фойдадан холи эмас, аммо сув юқоридан пастга оқмаслиги керак. Елканли кема тасвирланган сурат бўлса, кема ичкарига қаратиб илиниши керак. Аквариумдаги олтин балиқча эса ҳақиқий бойлик рамзидир. Олтин балиқча тоқ бўлиши керак. Аквариум сувини тез-тез янгилаб туринг, агар сув эскириб, лойқаланадиган бўлса, ишингиз орқага кетиши мумкин.\nЭШИКНИ МАҲКАМ ЁПИНГ\nҲар доим ванна ва ҳожатхонанинг эшигини маҳкам ёпинг. Жўмракдан сувнинг томчилаб, оқиб туришининг олдини олинг. Ванна ва ҳожатхона уйдан ижобий қувватнинг оқиб чиқиб кетишига сабаб бўлади, шунинг учун бу хоналарнинг эшиги маҳкам ёпилиши, иложи борича, унитазнинг ҳам қопқоғини ёпиб қўйиш лозим.\nБойлик дарахти ўтқазилган тувакни ётоқхонадан бошқа ҳамма жойга қўйиш мумкин. Унинг барглари худди тангача каби йирик бўлиши керак. Бинафша ҳам бойлик чақириш хусусиятига эга.\nБойликка эришишни жудаям истасангиз, хонани яшил, бинафша ва нафармон рангларга бўянг. Пул бу рангларни жудаям хуш кўради. Шу рангли кўрпа, ёстиқ, чойшаблардан ҳам фойдаланишингиз мумкин. Киравериш жойга ўрнатилган тошойна киришга тескари равишда қўйилмаслиги лозим, акс ҳолда муваффақият кўчага чиқиб кетиши мумкин.\nУйингизда ҳамма нарса озодаликдан ярқираши лозим. Ойна, идишлар, ҳатто энг кўзга ташланмайдиган жойлар ҳам чангдан, гарддан холи бўлиши керак. Дарз кетган, синиқ идишлардан ҳеч қачон фойдаланманг, иложи борича уларни ташлаб юборинг.\nҲАМЁНИНГИЗ РАНГИГА ЭЪТИБОР БЕРИНГ\nБир неча қизил рангли хатжилдларга йирик ҳажмдаги пуллардан солиб, уни "эртанги кун бахт мактуби” деб атанг ва хонанинг турли бурчакларига қўйиб чиқинг. Уларга маълум муддат тегинманг. Пул соладиган ҳамёнингизнинг ранги олтин, кумуш ва қизил рангда бўлса, бундай ҳамённи ҳеч қачон пул тарк этмайди.\nФеншуй – керакли, ижобий қувватни чақирувчи рамзлар мажмуидан иборатдир. У бизнинг ҳаётимизга ижобий таъсир қилади. Бу нарса аксарият дунё халқлари амалиётида мавжуд бўлган. Аммо уни илк маротаба Хитой ҳаётга татбиқ этган.\nКатегория: Foydali maslahatlar / Полезны советы | Просмотров: 649 | Добавил: iphone | Рейтинг: 0.0/0


ЖАҲОНГИР МАМАТОВга ХАТ – Huquqbon\nСоғу-саломатмисиз? Қизлар омон-эсон юришибдими? Янга бардаммилар? Уларнинг барчасига менинг дуойи-саломимни етказинг.\nОхирги марта қачон хат ёзишганимизни эслашга кўп ҳаракат қилдим – бўлмади! Охири, бир ёзишмамизни эслаб, «шу бўлса керак» деган тўхтамга келдим. Эсласангиз, чамаси, Андижон воқеаларидан кейин, Сиз менга хат ёзиб, бир йигитнинг МХХ билан боғлиқ ёки боғлиқмаслигини сўраган эдингиз. Ўшанда мен Сизга у ҳақда етарлича тафсилотли қилиб жавоб ёзган эдим. Шу бўлса керак! Шундан кейин алоқамиз узилди. Унинг сабабини мен кейинроқ англагандай бўлдим. Айб ўзимда экан. Ўша жавоб хатимда, гарчи Сиз мендан сўрамаган бўлсангиз-да, ДУКга салбий таъсир қилаётган бир нарса, яъни ДУКнинг Тошкент шаҳар бўлими раҳбари Шўҳрат Аҳмаджонов (жиззахлик) ҳам дўрсиллаб МХХга хизмат қилиши ҳақида ёзган эдим. Мен ҳақлигимни биламан, бироқ бу гап Сизга ёқиш-ёқмаслигини ўйламабман. Назаримда, шу сабабли Сиз алоқани узишга қарор қилгансиз, чамаси. Бошқа сабабини мен кўра билмадим.\nМаълумингиз, Андижон воқеаларидан кейин ҳукуматнинг нафрати диндорлардан кейин бизнинг ташкилотимизга қаратилди: 20 га яқин аъзомиз (жумладан, Жасликда сақланаётган менинг куёвим)га қарши жиноий иш қўзғатилди, ҳозирга қадар 9 одамимиз қамоқхоналарда ётибди. Сабаби – яна ўша ҳақиқатни ёзганимизда бўлса керак: 2005 йил 5 июнь куни мен Андижон воқеалари юзасидан ЎИҲЖнинг баёнотини эълон қилдим ва биринчи марта: 1) унинг асл сабабларининг анализини; 2) Маҳмуд Худойбердиев армияси қатлиомда фаол қатнашганини келтирдик. Бу баёнотга имзо чекиб, мен уни 64 давлат идораларига «уведомление» қилиб жўнатдим. Ҳаммасидан хат топширилганлиги ҳақида квитанциялар келди. Бироқ, бирор идора – на президент девони, на Бош прокуратура, на МХХ, на ИИВ (ва хоказо) – реакция бермади. Реакция регионал раҳбарларимиз ва фаолларимизни қама-қамада кўринди.\n2005 йил мен учун ўта оғир бўлди. Андижон воқеаларидан кейин ва, асосан, уларга боғлиқ ҳолда, ўша йили мен Европага 5 марта келиб кетдим ва ҳамма жойда беҳисоб чиқишлар қилишга тўғри келди. Тинкам қуриди, ноябрнинг бошида «йиқилдим»: қанд диабети хуруж қилиб, юра олмай қолдим, кўзим кўрмай қолди. 2006 йил унданда оғир бўлди: куёвимни қамоққа олишди. 29 апрель куни Гулистонда, куёаимнинг уйида, биз 4 эркакка, – Бахтиёр Ҳамро, мен, Маматқул Мухторов (ЎИҲЖ Самарқанд вилояти бўлими раиси) ва куёаимнинг жиянига, – ИИ ва МХХ ходимларидан иборат 35-40 гурухнинг уч марта ҳужумини қайтаришга тўғри келди. Учинчисида қизғин жанг бўлди: уйни ҳимоя қилаётган 4 эркак ва 5 аёлни эзиб янчиб ташлашди, бир ҳафтадан кейин кўзёриши керак бўлган қизимни уриб беҳуш қилишди ва врачлар аранг ҳомиласини сақлаб қолишди. 12 июль куни Жиззах шаҳар ИИБда мен ва Бахтиёр Ҳамрога қарши иш қўзғатилди. Ўша куни мени олиб кетиш учун Жиззахдан Жаҳонгир исмли капитан келди, бироқ мени куч ишлатиб олиб кетишга ботинмади ва 15 июль куни етиб боришни айтиб қайтиб кетди. Эртаси куни менинг олдимга Жиззахда ИИБда ишлайдиган, узоқроқ бир қариндошимиз келди ва вазиятни тушунтирди. Мақсад мени Жиззахга олиб келиб, ҳеч жойга чиқармасдан уй қамоғида сақлаш экан. Мен Азам Фармонов (куёвим) ва Алишер Караматовлар ишида қонуний, тўлақонли ҳимоячи бўлиб ишда қатнашганман ва ж/и нинг сохталигини терговнинг ўз ҳужжатлари ёрдамида шу қадар кучли исботлаганман-ки, у шу қадар изчил бўлган-ки, менинг исботимни на Жиззах ва Сирдарё вилоятлари прокурорлари, на Бош прокурор ва Олий суд ва на президент ҳузуридаги судьялар квалификацияси бўйича комиссия инкор қила олди. Мен бу ишда хавфга айландим, чунки менинг қўлимда ноёб ҳужжатлар бор эди. Ташкилотимиз юристлари: «Толиб ака, энди кетишингиз керак; Европада туриб Сиз қамоқдагилар учун кўпроқ иш қилишингиз мумкин; буерда энди сизни ишлагани қўйишмайди; Жиззахдаги уйингизда кўзли кесак бўлиб ўтираверасиз» дейишгач, мен 16 дан 17 июльга ўтар кечаси уйдан чиқиб кетдим.\nҲозир қандайман? Кўзим деярли кўрмайди, яқин масофага ҳам юра олмайман, эрталабдан кечгача ўтираман, бирор иш қила олмайман. Ҳарфларнинг ўлчамини 150 га қўйиб, ҳарфларни битталаб териб бирор нарсалар ёзишга ҳаракат қиламан. Илгари бир кунда ёзадиган мақолаларни энди ҳафталаб ёзаман. Франция врачлари менга жуда яхши қараётганидан хурсандман.\nЕвропага келганимга салкам 2,5 йил бўлди. Касалман, деб тинч ўтирганим йўқ: 2 марта Европарламентда чиқиш қилдим, ЕИ раҳбарлари билан 3-4 марта учрашдим. БМТ «Инсон ҳуқуқлари Кенгаши» аъзолари билан 2 марта Женевада учрашдим. Голландия, Финляндия ва Португалия ташқи ишлар вазирликлари ва парламентларида Ўзбекистондаги инсон ҳуқуқлари вазиятига бағишланган учрашувларда докладлар қилдим; Франция газета ва журналлари, радио ва ТВларига интервьюлар бердим; ва, ниҳоят, ЎИҲЖни Францияда давлат рўйхатидан ўтказдим.\nБу гапларни, қимматли вақтингизни олиб, Сизга нима учун ёзаётирман? Ўзингизнинг ташвишларингиз етарли эмасми?\nБугун менга келиним «Туронзамин» ва «Янгидунё» сайтларини очиб, мен ҳақимда чоп этилган «асарлар»ни ўқиб бердилар. 3-4 таси Дадахон Ҳасан қаламига «мансуб» бўлса, бирини Иброҳим Ҳакимов деган, менга нотаниш одам ёзибди. Мен Дадахон Ҳасан билан ҳеч қачон яқин бўлган эмасман. Гарчи у кишини мен ашулачи сифатида илгари ҳам билган бўлсам-да, Дадахон ака 1989 йил ва 90-чи йиллар бошларида «Бирлик» ХҲ лидерларидан бири сифатида, масалан мен учун, буюк бир сиймо эди. Менинг ҳатто қўл чўзиб кўришишга ҳам юрагим бетламас эди. Бошида «Бирлик»даги ҳеч бир одамга менда шўбҳа уйғонмас эди – мен ҳаммани қаҳрамон курашчи сифатида кўрар эдим. «КГБнинг агенти» деган шўбҳалар менда деярли йўқ эди. Бир Қурултойда тошкентлик Саидолим Оқиловни МК Ҳайъатига сайлашда саҳнага Дадахон ака кўтарилди ва Саидолимни «КГБнинг агенти» деб атади. Жанжал бошланди, вазият оғир тус олди. Шунда мен залдан туриб Саидолим ҳимоясига 3-4 оғиз луқма ташладим ва … балога қолиб кетдим. Дадахон ака менга қарши кескин гапирди ва алоқани бутунлай узди. Адашмасам, 10 йилдан ошиқ у киши мен билан кўришишни ҳам истамади. Биз 2000 йиллар бошида бир халқаро учрашувда қўл бериб кўришдик. Бироқ муносабатларимиз илиқлашиб кетмади ва бу менинг айбим билан бўлган эмас. Шундай бўлса-да, у кишига нисбатан мен ҳурмат сақлаб келганман. Мен бу гапларни Дадахон акадан қўрққаним учун ёзаётганим йўқ – менинг қўрқадиган жойим йўқ! Мен ҳақиқатни ёзаётирман.\nБундан бирмунча олдин менга у кишининг «Нидоларим» деган мақоласини ўқиб беришди, қайта-қайта ўқитдим, менга ёмон таъсир қилди. Уни Дадахон ака ёзганига ҳеч ишонгим келмади: ундан шаллақилик анқиб турар эди. Мен, аслида, қўл силтаб кетаверишим керак эди. Бироқ, «ватан» сўзи 33 марта тилга олингани ҳамда «дўзах бўлса-да ватан ватан-да» деган ибора мени бирор нарса ёзишга ундади ва мен «Мунозарага таклиф» деган мақола ёздим. Балки ўқигандирсиз. Уни мен Сизга ҳам юборган эдим, бироқ у Сизнинг сайтингизда чиқмади. Мен ажабланган ҳам, хафа бўлган ҳам эмасман, чунки Сиз негадир нафақат менинг, ҳатто ЎИҲЖнинг материалларини ҳам сайтингизга яқинлаштирмай қўйгансиз. Зоримиз бор, зўримиз йўқ!\nМен ҳар қандай инсонга ўзимнинг баҳомни, – у тўғрими, нотўғрими, қатъий назар, – беришга ҳаклиман, деб ҳисоблаб келганман. Шу нуқтаи-назардан келиб чиқиб, мақоламда Муҳаммад Солиҳга ўз баҳомни бердим ва … яна балога қолиб кетдим. Гарчи мен ҳақимда ёзилган мақолалар ҳақоратларга тўла бўлса-да, мен хафа бўлмадим. Аксинча, бу мақолалар менга бир нарсани очиқ-ойдин кўрсатди: сайтларда чиқаётган мақолаларга Дадахон аканинг ҳеч қандай алоқаси йўқ!!!\nМен буни исботловчи «Фильм тугади» номли мақола ёза бошладим – Худо насиб этса, тугатарман. Агар уларни Дадахон ака ёзганининг ақалли 1% эҳтимоли сақланиб қолган бўлса ҳам мен у одамдан хафа бўлмайман. Яна такрорлайман: мен бу позицияни бирор нарсадан қўрққаним учун айтаётганим йўқ, Худога шукр, менинг қўрқадиган жойим йўқ!\nБироқ, мени ажаблантираётган ва ранжитаётган бошқа бир жиҳат бор. Дадахон ака номидан чоп этилаётган мақолаларга, уларни ўз сайтига қўяётганларнинг ўзи (масалан, Сиз ва Юсуф Расул) ишонармикин? Улар қай даражада Дадахон ака билан боғланиб алоқа қилишмоқда? Шунча шов-шув битта Муҳаммад Солиҳ учунми ёки бошқа сабаблар ҳам борми? Балки бу шов-шувлар оддий эрмакдир? Буларнинг бариси мен учун мутлақо тушунарсиз. Ахир, мақолаларни ҳақиқатан Дадахон ака ёзаётган бўлса, у кишининг ҳақоратлари чет элда яшаётганларнинг барчаси, шу жумладан сайтлар эгаларига ҳам тегмайдими? Дадахон аканинг ҳақоратлари (яна такрорлайман: агар ўзи ёзаётган бўлса) 2,5 йил илгари чет элга чиқиб кетган менга кўпроқ тегадими ёки ватанни 10-15 йил илгари тарк этган одамларгами?\nДадахон ака номидан чиқаётган мақолалар ўнлаб салмоқли саволлар туғдиради. Кўнглингизга оғир олманг, бирнеча залворли асарлар муаллифи бўлган Жаҳонгир Маматов ўша шаллақи мақолалар (ким ёзишидан қатъий назар) даражасига тушиб қолиши мумкин эмас.\nМен Францияга келгач, бир томондан Сиз ва дўстингиз Ризо Обид, иккинчи томондан Юсуф Расул қирпичоқ бўлиб турганларингизни кўрдим. Мен афсусландим. Ҳозирги кунда эса «Туронзамин», «Ризобек» ва «Янги дунё» сайтлари аравани бирга тортаётганлари қувонарли: байроқ ҳам бир, душман ҳам. Бундай ўзгаришни, адашмасам, метаморфоза дейилади.\n«Менинг кечирилмайдиган учта душманим бор» деганингиз эсимда бор. Уларнинг сони ҳозирга келиб биттага тушгандай кўринади, менга. Шундай бўлса, бу – сўзсиз прогресс. Дадахон ака (ҳақиқий ёки сохта)нинг таъсиримикин? Ким билсин!\nИброҳим Ҳакимов ҳақида ёзмадим – унинг даражасига тушишни истамадим.\nХатимни тугатмоқдаман–у, менда бир ҳадик пайдо бўлгандай бўлди. Хадик ҳақида айтишдан олдин бир нарсани айтишим лозим. Менинг Сизга ўтказиб қўйган жойим йўқ, Сизнинг эса менга ўтказиб қўйган жойингиз бор: Вашингтонда мен қийин ахволда эканимда Сиз менга жой ва туз бердингиз. Бу нарса унутилмайди.\nХатимни қандай қабул қиласиз? Жавоб келармикин? Ё охирги марта ёзишаяпмизмикин?\nҲурмат ила Толиб акаман


Бугун матбуотда… – Jurnalist\nR S2020-06-25T08:16:59+05:0025 Iyun, 2020|Умумий янгиликлар|\n“ДАРЁНИНГ У ТОМОНИДА ЖУРНАЛИСТ, БУ ТОМОНИДА БЛОГЕР ТУРИБ, БИР-БИРИГА ТОШ ОТМАСЛИГИ КЕРАК”\n“…Жангу жадалларда ҳеч ким ғолиб бўлмайди. Кучсизлар билан бирга кучлилар ҳам оғир йўқотишларга дучор бўлади. Ғолибнинг ҳам, мағлубнинг ҳам уйи бузилади, ери қонга тўлади, даласи порох ҳидига тўйинади. Патрон ичидан отилиб чиқаётган ўқ одам танламайди. Янада даҳшатлиси, улуғ адиб Чингиз Айтматов ёзганидек, урушларнинг фожиаси шундаки, уни бошлаган саркардаларнинг номлари тарихда қолади, уларга ёдгорликлар ўрнатилади, аммо жанггоҳларда қурбон бўлган миллион-миллион одамлар орасида даҳо олимлар, миллатнинг фахру ғурурига айланадиган буюк истеъдод эгалари борлиги ҳақида ҳеч ким ўйламайди”.\n“Янги Ўзбекистон” газетасида чоп этилган “Навоийни ўқиб, Пушкиндан баҳра олиб…” сарлавҳали материалда шундай мулоҳазаларни ўқийсиз. Мақола муаллифи — “Жаҳон адабиёти” журнали бош муҳаррири Аҳмаджон Мелибоевнинг ёзишича, бу йил Ғалаба кунини нишонлашда ватандошларимизнинг жанггоҳларда кўрсатган мислсиз жасоратлари, Ғалабага қўшган салмоқли ҳиссалари алоҳида эътироф этилди. Янада муҳими, шу пайтгача тўла ошкор қилинмаган кўпдан-кўп маълумотлар очиқланди. Ўзбекистонликларнинг кўпдан-кўп жасоратлари янги фактлар, рақамлар, фронт ҳужжатлари, архив материаллари, шахсий хотиралар мисолида кенг очиб берилди.\n“Халқ сўзи” газетасида босилган “Камбағаллик: даромад тенгсизлигими ёки таълим олишга эътиборсизлик?” сарлавҳали мақолада эса муаллифлар — иқтисодиёт фанлари докторлари Нодир Жумаев ва Дилшоджон Раҳмоновлар камбағаллик мезонларини асослашга ҳаракат қилади. Бунинг учун бу борадаги тадқиқот таҳлилларини келтириб ўтади. Материалда пандемия шароитида даромадлар пасайиши ва жамғармаларнинг узоқ муддатга етмаслик эҳтимоли давлат томонидан қўшимча маблағларни сафарбар этишни тақозо қилиши, бу эса бюджет даромадлари қисқарган шароитда қарз маблағларини жалб этиш заруратини келтириб чиқариши алоҳида қайд этилади. Муаллифлар Ўзбекистонда камбағалликни келтириб чиқаришга сабаб бўлган муҳим сабаблар ҳақида ҳам тўхталиб, камбағалликни камайтириш борасида ўз таклифларини илгари суришган.\nТождор вирусдан энг кўп зиён кўрган соҳалардан бири — туризм. Бу эса, ўз навбатида, кўплаб мамлакатлар иқтисодиётига оғир зарба бўлди. Жумладан, Ўзбекистон учун ҳам. Мамлакатимиз жорий йилнинг 16 мартидан хорижий ва маҳаллий сайёҳлар учун ўз эшикларини ёпди. Оқибатда 1500 ортиқ туроператор ва 1200 та меҳмонхона ўз фаолиятини тўхтатди. Бу эса 250 мингдан зиёд одамнинг, хусусан, гидлар, ҳунармандлар, дам олиш масканлари, овқатланиш шохобчалари, транспорт хизмати ва бошқа соҳа вакилларининг даромади кескин пасайишига сабаб бўлди. Хўш, бундай вазиятда Ўзбекистон қандай йўлдан бормоқда? “Правда Востока” газетасида эълон қилинган “Тревел-карантин: как это будет?” сарлавҳали материалда шу ҳақдаги маълумотлар, фикр-мулоҳазалар билан танишишасиз.\n“Народное слово” газетаси Олий Мажлис Қонунчилик палатаси Спикерининг биринчи ўринбосари Акмал Саидовнинг “Сотрудничество во имя мира” (“Тинчлик йўлида ҳамкорлик”) сарлавҳали материалини эълон қилган. Унда Ўзбекистоннинг БМТ билан алоқалари ҳақида батафсил тўхталиниб, Президентимиз Шавкат Мирзиёевнинг БМТ Бош Ассамблеяси 72-сессиясида сўзлаган нутқи бу ҳамкорликни янги босқичга олиб чиққани таъкидланади. Қайд этилишича, жорий йилда мазкур тузилма ўзининг 75 йиллигини нишонлайди. Шу муносабат билан БМТ Бош котиби Антониу Гутерриш “БМТ-75” глобал дискуссиясини ўтказиш ташаббуси билан чиқди. Унинг доирасида 26 июнь куни БМТ Устави қабул қилинган куннинг 75 йиллигига бағишланган онлайн-маросим бўлиб ўтади. Ўзбекистон ҳам ўзининг барқарор ривожланиш мақсадларига хайрихоҳ эканлигини намойиш этган ҳолда бу маросимда иштирок этади.\nЎзаро мулоқотларда “Карантин қачон тугар экан-а?” мазмунидаги саволларга тез-тез дуч келамиз. Аммо ҳаммамиз ҳам ўзимизга “Карантин тугаши учун мен нима қиляпман?” деган саволни бериб кўришни истамаймиз. Кўча-кўйда ниқобсиз юрган, ижтимоий масофа сақлашни парвойига ҳам келтирмаётган, қўл бериб кўришишни канда қилмаётган инсонлар карантин муддати чўзилишига озми-кўп ҳисса қўшаётгани ҳақида ўйлаб кўришганмикин?!“Ishonch” газетасида чоп этилган “Карантин тугаши ўзимизга боғлиқ” сарлавҳали мақолада корхона ва ташкилотларда ўтказилган жамоатчилик назоратида айни шу ҳолат кўплаб учраётгани қайд этилади.\nЎқувчининг мактабда олган билими тошга ўйилган нақшдир. Аммо у ўқиётган дарслик чалкашлик ва хатоларга тўла бўлса-чи? Рустам Иброҳимов 9-синфлар учун “Биология” дарслигини таҳлил қилиш асносида унда кўплаб хатоликлар мавжудлигини кўрсатиб ўтади.\n“Касб касаллиги” деган атамани кўпчилигимиз эшитганмиз, албатта. Аммо бугунги шиддаткор замонда юксак технологиялар сабаб иш жараёни ҳам ўзгариб бормоқда. Хўш, бугун қайси касбда ишлаш машаққат? Қайси касблар инсон руҳияти ва саломатлигига ҳамон ўзининг салбий таъсирини кўрсатиб келмоқда? Зебо Намозованинг “Касб касалликлари: соҳа ислоҳотга муҳтож” сарлавҳали мақоласида шу ҳақда фикр юритилади.\n“Мahalla” газетасида эълон қилинган “Дарёнинг у томонида журналист, бу томонида блогер туриб, бир-бирига тош отмаслиги керак” сарлавҳаси остида берилган мақолада бугунги кун журналистикаси, унинг ютуқ ва камчиликлари, журналист одоби ва масъулияти, ёш кадрларни тайёрлашдаги муҳим жиҳатларга эътибор қаратилган. “Журналистларимиз амалдаги қонун ҳужжатларидан хабардор бўлса, одоб-ахлоқ мезонларига кўра иш юритса, унга нисбатан муносабат ҳам тубдан ўзгаради… Кўпчилигимизда мавзуни пухта ўрганмаслик, таваккалчилик қусури борки, бундан тезроқ халос бўлишимиз зарур. Шундай бўлайликки, биздаги ахборотга эгалик, дипломатик қобилиятни кўриб, соҳа мутахассислари бажонидил қабул қилсин” дейилади материалда.\nҚонунда жамоат жойида тамаки маҳсулотлари истеъмол қилиш тақиқланган. Жаримаси ҳам бор. Энг кам ойлик иш ҳақининг учдан бир қисми. Аммо шу пайтгача амалиётда бирор кишининг тамаки чекканлиги учун жаримага тортилганини эшитганмисиз? Йўқ. Бўлса ҳам бу миқдор ниҳоятда кам. “Шахс ёки идора қонундан устун бўлмаслиги керак” сарлавҳали мақоладан шу ҳақдаги мулоҳазалар ўрин олган.\n“Postda — На посту” газетасида берилган “Инновацион технологиялар — хавфсизлик гарови” мақоласида мамлакатимиз халқаро аэропортларида хавфсизлик қанчалик ишончли қўриқланаётгани, ҳарбий соҳага жалб этилаётган замонавий технологиялар ҳақида сўз боради. “…Сиз ҳозир келаётгандай бўлиб туюлади менга” сарлавҳали мақолада эса журналистнинг Ўзбекистон Қаҳрамони, Халқ ёзувчиси Саид Аҳмад ва унинг суюкли рафиқаси, беназир шоира Саида Зуннунованинг ҳаёт йўлларига бағишланган «Сабру садоқат» телесериалидан олган таассуротлари билан танишасиз.


Forbes.uz Саида Мирзиёевани ўзбекистонлик машҳур блогерлар сафида санади\n30 октябр 2020, Тошкент вақти: 21:32\nForbes.uz нашри Ўзбекистондаги энг машҳур 15 нафар блогерлар рўйхатини эълон қилди.\nРўйхатда Telegram тармоғида ўз каналига эга бўлган Хушнудбек Худойбердиев, Қобил Хидиров, Даврон Файзиев, Хайрулла Ҳамидов, Нурбек Алимов, Ўзбекистон президентининг қизи Саида Мирзиёева, Нозимжон Сафаров, Абдуназар Чориевич, Диёр Имамхўжаев, Шохрух (реппер) Шодмонов, Фарҳод Файзуллаев, Никита Макаренко, Беҳзод Ҳошимов, Муҳрим Ағзамхўжаев, Шаҳзод Эргашалиев ва Фахрулло Ҳамидуллаевлар исми келтирилган.\nНашр рейтинг тузилишида uz.tgstat.com маълумотларидан фойдаланилгани, унга янгилик-хабар ва тематик каналлар киритилмаганини билдирган.\nАйни пайтда ўзбекистонлик блогерлар рейтингининг бу йўсинда тузилиши ҳаммага ҳам маъқул келди, деб бўлмайди. Хусусан, таржимон Аҳрор Шарипов Телеграмдаги ўз каналида рейтингга Умид Ғафуров, Отабек Бакиров, Темурмалик Тожиддинзода, Дима Қаюм, Зафар Солижонов каби таниқли блогерлар номи киритилмаганига эътироз билдирган.\n“Рости, юқорида келтирилган блогерлардан 3 тасини умуман танимайман. Биттасини фақат қўшиқларини эшитаман ва яна бир "блогер"ни шунчаки президентнинг қизи деб биламан. Уларнинг бешаласини ҳам блогер сифатида қабул қилмайман. Балки, қонун бўйича, интернетда саҳифаси бор ҳамма блогер деган гапга кўра, улар блогер бўлиши мумкин. Aммо топ-15 эмас”, дея ўз мулоҳазасини баён қилади Аҳрор Шарипов.\nForbes.uz рейтингида ўзбекистонлик машҳур блогерлар қаторида саналган Саида Мирзиёева айни пайтда Миллий масс-медиани қўллаб-қувватлаш ва ривожлантириш жамоат фонди Васийлик кенгаши раисининг ўринбосари сифатида фаолият юритмоқда. Мазкур фонд вакиллари, ўзларининг эътирофларича, Ўзбекистонда журналист ва блогерларни қўллаш, сўз эркинлигини мустаҳкамлаш, Ўзбекистон имижини янада яхшилашни ўз олдиларига мақсад қилиб қўйганлар.


Қуролли Кучларни ривожлантиришнинг навбатдаги муҳим босқичи вазифалари белгиланди » Жиззах вилояти ҳокимлиги расмий ахборот сайти Социальные кнопки для сайта\nЖиззах вилояти ҳокимлиги » Янгиликлар » Қуролли Кучларни ривожлантиришнинг навбатдаги муҳим босқичи вазифалари белгиланди\nҚуролли Кучларни ривожлантиришнинг навбатдаги муҳим босқичи вазифалари белгиланди\n14 январь 2022 йил\nМудофаани бошқариш миллий марказида 13 январь куни Ўзбекистон Республикаси Президенти, Қуролли Кучлар Олий Бош Қўмондони Шавкат Мирзиёев раислигида Хавфсизлик кенгашининг кенгайтирилган йиғилиши бўлиб ўтди.\nТадбирда Хавфсизлик кенгаши аъзолари, Қуролли Кучларимизнинг қўмондонлик таркиби, ҳарбий-маъмурий секторлар раҳбарлари, давлат ва жамоат ташкилотлари вакиллари иштирок этди.\nҲар йили Ватан ҳимоячилари куни арафасида бундай йиғилиш ўтказиш яхши анъанага айланди. Бу йил эса Ўзбекистон Қуролли Кучлари ташкил этилганининг шонли 30 йиллиги нишонланмоқда. Давлатимиз раҳбари мажлис аввалида ушбу қутлуғ байрам билан барча ҳарбий хизматчилар ва соҳа фахрийларини табриклади.\nЙиғилишда Қуролли Кучлар тизими ва ҳарбий-маъмурий секторларнинг 2021 йилги фаолияти якунлари таҳлил қилиниб, галдаги устувор вазифалар белгиланди.\nОхирги беш йилда ҳарбий қурилишнинг барча йўналишларида амалга оширилган комплекс чоралар натижасида миллий армиямизнинг қиёфаси ҳам, қўшинларнинг тайёргарлик даражаси ҳам ўзгарди. Ҳарбий қисм ва полигонлардаги инфратузилма, аскар ва офицерларнинг шароитлари яхшиланди. 2021 йилда халқаро армия ўйинларида ҳарбийларимиз фахрли иккинчи ўринни эгаллагани ҳам соҳадаги ривожланиш натижасидир.\nБу ишлар изчил давом эттирилиб, жанговар бўлинмалар имкониятлари кенгайтирилмоқда. Давлат чегаралари хавфсизлигини таъминлашнинг янги тизими амалиётга жорий қилинмоқда.\nДавлатимиз раҳбари йиғилишда аввало кадрлар тайёрлаш, илғор услубларни оммалаштириш масалаларига эътибор қаратди. Ҳарбий ўқитувчиларнинг малакасини ошириш, Қуролли Кучлар Академиясини ҳарбий илм-фан даргоҳига айлантириш зарурлиги таъкидланди. Яқинда иш бошлаган Ҳарбий мерос ва замонавий тадқиқотлар институтини ҳарбий таълим ва илмий фаолият тизимига самарали интеграция қилиш топшириғи берилди.\nҚуролли Кучларни замонавий қурол-яроғ ҳамда ҳарбий техника билан таъминлаш, мавжудларини модернизация қилиш ҳам ҳарбий қурилиш соҳасидаги энг устувор вазифалардан бўлиб қолади.\nУшбу мақсадлар ва замонавий таҳдидлар хусусиятидан келиб чиқиб, 2022-2026 йилларда Қуролли Кучларни янада ривожлантириш бўйича концептуал дастур қабул қилиш вазифаси қўйилди.\nҚуролли Кучлар Бош штаби фаолиятини сифат жиҳатдан янги поғонага олиб чиқиш, ҳаво ҳужумидан мудофаа тизимини кучайтириш бўйича кўрсатмалар берилди.\nЖаҳон ахборот маконида кескин кураш кетаётган ҳозирги вазиятда ахборот хавфсизлигини таъминлаш, ёшларни ёт ғоялардан ҳимоя қилиш, ҳарбий хизматчиларнинг психологик тайёргарлиги ва жанговар руҳини мустаҳкамлаш долзарблиги таъкидланди.\nҚўмондонлик таркиби замонавий операцияларни режалаштириш, қўшинларни оқилона бошқариш, мавжуд куч ва воситаларни самарали қўллаш бўйича малакасини ошириши зарурлиги кўрсатиб ўтилди.\nРаҳбарлик ва қўмондонлик лавозимларига истиқболли кадрлар захирасини яратиш, уларни бу лавозимларга босқичма-босқич тайёрлаш ҳамда танлов асосида тайинлаш муҳимлиги қайд этилди.\nЖанговар ҳаракатлар динамикаси ошиб бораётган ва янги усуллар пайдо бўлаётган ҳозирги шароитда муваффақият, кўп жиҳатдан, командир-сержант бошқарадиган кичик бўлинмалар ҳаракатига боғлиқ. Шу боис Қуролли Кучлар учун сержант-йўриқчиларни тайёрлаш тизимини тубдан такомиллаштириш вазифаси қўйилди.\nАҳоли мурожаатларини ижобий ҳал этиш, жойларда ижтимоий, муҳандислик ва коммуникация инфратузилмасини яхшилаш, бозорлар тўкинлиги ва нарх-наво барқарорлигини таъминлаш бўйича топшириқлар берилди.\n– Халқимизнинг хавфсизлиги, тинчлиги ва осойишталигини сақлаш бугун ҳам, келажакда ҳам энг устувор вазифамиз бўлиб қолади. Чунки фақатгина тинчлик-осойишталик мамлакатимизнинг ҳар томонлама ривожланишининг асосий кафолатидир. Янги – 2022 йил ҳамма соҳада, жумладан, Қуролли Кучлар тизимида ҳам ҳал қилувчи йил бўлиши шарт, – деди Президент.\nЙиғилишда Хавфсизлик кенгаши аъзолари, ҳарбий-маъмурий секторлар раҳбарлари сўзга чиқди. Мамлакатимиз мудофаа қобилиятини янада мустаҳкамлаш бўйича чора-тадбирлар белгиланди.\nЖиззахда “Қўмондон ва ёшлар” учрашуви ўтказилди\nКўргазмали жанговар машғулот кўздан кечирилди\nФоторепортаж: Жиззахда Қуролли Кучлар ташкил этилганининг 28 йиллиги ва Ватан ҳимоячилари куни байрами кенг нишонланди\nЖиззахда Қуролли Кучлар ташкил этилганининг 27 йиллиги ва Ватан ҳимоячилари куни байрами кенг нишонланди\nВатан ҳимоячиси бўламан!


Эркин микрофон - Судларга шикоят қилиб ўтирманг\nдейди наманганлик Набижон ота. У бугунги кунда Ўзбекистонда туҳмат билан қамалганларнинг республика судларига шикоят қилиши бефойда экани ҳақида гапиради.\n- Бундан 13 йил олдин сохта тайëрланганми¸ ҳақиқатан пленумда қабул қилинганми¸ норматив ҳужжат. Бу ҳужжатга биноан оддий фуқароларнинг суд¸ судя¸ прокурор¸ терговчи¸ суриштирув органлари устидан ëзилган ариза ва шикоятлари қабул қилинмасин, деган. 1996 йил 19 май куни пленумда қабул қилинган. Ўшанга кўра, туҳмат билан қамаса, устидан шикоят қилганингиз билан қабул қилмайди. Судлар порани олиб, жиноятчини озод қилади¸ туҳмат қилиб қамайди. Буларнинг устидан оддий фуқаро ëзса¸ қабул қилмайди¸ дейди Набижон ота.\nОдил Ёқубовнинг қишлоқдошлари марҳумнинг яқинларига таъзия изҳор қилди\nТуркистонлик муштарий ёзувчи Одил Ёқубов вафоти муносабати билан қишлоқдошлари номидан таъзия билдиради.\n- Менинг исмим Шоҳруҳ. Қозоғистоннинг Туркистон тарафлариданман. Мана яқинда ëзувчимиз Одил Ëқубов оламдан ўтди. Бу киши бизнинг қишлоқдошимиз бўлади. Бу кишининг вафотини эшитиб, унинг ҳамқишлоқлари таъзия изҳор қилаяпти. Мендан Озодлик радиоси орқали таъзия изҳор қилишимни илтимос қилишди. Мен шахсан ўзим бу инсонни Чингиз Айтматовдан кейинги буюк ëзувчи, деб билардим. Жойлари жаннатдан бўлсин¸ Оллоҳ раҳмат қилган бўлсин¸ дейди туркистонлик Шоҳруҳ.\n"Россияда муҳожирни жиноятчига чиқариш урчиган"\nРоссияда меҳнат қилаётган ўзбек муҳожирини ташвишга солаётган нарса Россиядаги ирқчилик ва ҳуқуқ-тартибот органи ходимларининг жиноятни муҳожирларга тўнкаши ҳоллари. Навбатдаги муштарий қўнғироғи ана шу ҳақда.\n- Россияда тўрт йилдан бери ишлайман, ака. Бошида анча қийналганмиз. Лекин кейинчалик ишимиз юришиб кетди. Менга бу ерда ëқмайдиган нарса кичкинагина жиноят содир бўлса ҳам дарров телевизорда бизнинг одамларимизни айбдор қилиб кўрсатишлари. Ўтган куни қўшни кампир: “мен кўчада жуда қўрқаман”, дейди. “Нимага?” десам¸ “Мана магазинларга кирсам¸ метрода юрсам¸ сизларга ўхшаган одамлар бор. Шулар ўлдириб ëки тунаб кетади, деб қўрқаман” дейди. Россияда нацизм йўқ дегани билан, менимча¸ давлатнинг ўзи миллатчиликни хоҳлайди. Осиëдан келганларнинг кўпчилиги меҳнатда сидқидилдан ишлашади. Руслар ҳам¸ бошқа миллатлар ҳам биз осиëликлардай ишлай олмайди. Лекин қайси жиноятчи жиноят қилса ҳам бизнинг одамлар айбдор бўлиб чиқади. Шу нарсадан кўпчилик норозида.\nОзодлик: Шахсан ўзингиз Россияда миллатчилик ëки ирқчилик билан дуч келганмисиз?\n- Дуч келганман. Мен ишлаëтган жойга листовка ëпиштириб кетишган. Биз эрталаб дарвозани очган пайтда кўрмаганмиз. Буни кейин бизга қўшни айтди. Эътибор қилган пайтимизда бир қоғозга немис белгиси ва “Россия для русских” деган ëзувни кўрдик. Таҳдидлар бўлади. Агарда биз қўрқмасак¸ ҳеч нарса қила олмайди. Ирқчилар асосан кучсиз одамга ташланади. Мана электричкада беш киши кетаяпмиз. Икки киши биринчи ўриндиққа ўтирган. Тўғри кириб келишди-да¸ ҳеч қанақа ҳужжат кўрсатмасдан¸ ўзларини таништирмасдан иккита ўтирган кишидан ҳужжат талаб қилишди. Биз ҳаммамиз бир жойга ишга бораяпмиз. Биз ҳам ўрнимиздан турдик. Кўрдики¸ биз кўпчиликмиз. Ҳеч қандай эътироз билдира олишмади. Агар биз қўрқмасак¸ улар ҳеч нарса қила олмайди¸ дейди Россияда меҳнат қилаëтган ўзбек муҳожири.


Мақолалар мазкур саъна бўйича сараланган: Понедельник, 23 Май 2016\nЖаҳон чемпионатига қуръа ташланди\nКолумбиянинг Медельин шаҳрида минифутбол бўйича жаҳон чемпионатига қуръа ташланди. Хабарингиз бор, шу йилнинг 10 сентябрь — 1 октябрь кунлари бўлиб ўтадиган нуфузли мусобақада Ўзбекистон терма жамоаси ҳам қатнашади.\nОбод юртнинг бахтиёр фарзандлари\nБугун юртимиз тиббиёт тизимида рўй бераётган ислоҳотлар туфайли фарзанд ҳали дунёга келмасиданоқ унга ғамхўрлик кўрсатиш учун барча шарт-шароит яратилган.\nСифатни бошқариш тизимлари\nкорхоналарнинг иқтисодий тараққиётида муҳим омилдир\nМашинасозлик соҳасига илғор ишланмалар\nПойтахтимизда “Машинасозлик техника ва технологияси: ҳолати ва келгуси тараққиёти” мавзуида республика илмий-амалий конференцияси бўлиб ўтди.\nБокуда Ўзбекистон сайёҳлик салоҳиятининг тақдимоти\nЯқинда Озарбайжон пойтахтида бўлиб ўтган III Халқаро мультикультурализм фестивали доирасида Ўзбекистон сайёҳлик салоҳиятининг тақдимоти ташкил этилди.\nАниқ мақсадлар, қатъий интилишлар\n“Ижтимоий фикр” жамоатчилик фикрини ўрганиш маркази томонидан “Ўзбекистон ёшлари: ҳаётий қадриятлар, одоб-ахлоқ, келажак режалари” мавзуида социологик тадқиқот ўтказилди.\nҚорақалпоғистон Республикасида 21 май куни Сурғил кони негизида барпо этилган Устюрт газ-кимё мажмуаси қурилиши -якунлангани ва унинг расмий очилишига бағишланган маросим бўлиб ўтди.\nВатанга муҳаббат ва садоқат туйғуси\nЎзбекистон Республикаси Олий Мажлиси Сенатида парламент юқори палатасининг Мудофаа ва хавфсизлик масалалари қўмитаси томонидан “Мамлакатимиз мустақиллигини мустаҳкамлаш, сарҳадларимиз дахлсизлигини таъминлаш борасида фуқаролик бурчи: масъулият, садоқат, дахлдорлик” мавзуида семинар ўтказилди. Унда сенаторлар, Мудофаа, Ички ишлар, Адлия, Соғлиқни сақлаш вазирликлари, Давлат божхона қўмитаси, “Камолот” ЁИҲ Марказий кенгаши, “Маҳалла” хайрия жамоат фонди ҳамда фуқаролар йиғинлари ва оммавий ахборот воситалари вакиллари иштирок этди.


Президентлар Бердимуҳамедовнинг отаси хотирасига дуо ўқишди - фото - 30.04.2021, Sputnik Ўзбекистон\nПрезидентлар Бердимуҳамедовнинг отаси хотирасига дуо ўқишди - фото\nШавкат Мирзиёев Туркманистон президенти отаси хотирасига бағишланган ифторликда иштирок этди. 30.04.2021, Sputnik Ўзбекистон\nТОШКЕНТ, 30 апр – Sputnik. Ўзбекистон президенти Шавкат Мирзиёев Туркманистон Президенти Гурбангули Бердимуҳамедов билан учрашуви бошида Туркманистон етакчисига отаси Маликгули Бердимуҳамедовнинг вафоти муносабати билан Ўзбекистон халқи ва шахсан ўз номидан яна бир бор чуқур ҳамдардлик билдирди.Расмий учрашувдан сўнг Ўзбекистон ва Туркманистон Президентлари икки мамлакат муфтийлари билан биргаликда "Туркманбоши руҳи" масжидига ташриф буюрдилар. Масжидда Қуръон тиловат қилиниб, Туркманистон етакчисининг марҳум отаси Маликгули Бердимуҳамедов ҳақига дуо қилинди.Мажмуа яқинида Туркманистон Президентининг отаси Маликгули Бердимуҳамедов хотирасига бағишлаб ифтор дастурхони ёзилди.Рўзадорлар Аллоҳ таолодан дунёга тинчлик, саломатлик, халқларимизнинг дўстлиги ва қардошлиги мустаҳкам бўлишини тилаб дуолар қилди.Шу билан Президент Шавкат Мирзиёевнинг амалий ташрифи якунланди. Ашхобод халқаро аэропортида Туркманистон Президенти Гурбангули Бердимуҳамедов кузатиб қўйди.Эслатиб ўтамиз, Туркманистон президентининг отаси Маликгули Бердимуҳамедов 2021 йилнинг 18 апрел куни 89 ёшида вафот этган эди.\n10:24 30.04.2021 (янгиланди: 13:39 30.04.2021)\nШавкат Мирзиёев Туркманистон президенти отаси хотирасига бағишланган ифторликда иштирок этди.\nШавкат Мирзиёев Туркманистон президентининг отаси вафоти муносабати билан ҳамдардлик билдирди.\nПрезидентлар "Туркманбоши руҳи" масжидига ташриф буюриб Туркманистон етакчисининг марҳум отаси ҳақига дуо қилишди.\nМажмуа яқинида Маликгули Бердимуҳамедов хотирасига бағишлаб ифтор дастурхони ёзилди.\nМажмуа яқинида Туркманистон Президентининг отаси Маликгули Бердимуҳамедов хотирасига бағишлаб ифтор дастурхони ёзилди.\nАшхобод халқаро аэропортида Шавкат Мирзиёевни Туркманистон Президенти Гурбангули Бердимуҳамедов кузатиб қўйди.\nТОШКЕНТ, 30 апр – Sputnik. Ўзбекистон президенти Шавкат Мирзиёев Туркманистон Президенти Гурбангули Бердимуҳамедов билан учрашуви бошида Туркманистон етакчисига отаси Маликгули Бердимуҳамедовнинг вафоти муносабати билан Ўзбекистон халқи ва шахсан ўз номидан яна бир бор чуқур ҳамдардлик билдирди.\nРасмий учрашувдан сўнг Ўзбекистон ва Туркманистон Президентлари икки мамлакат муфтийлари билан биргаликда "Туркманбоши руҳи" масжидига ташриф буюрдилар. Масжидда Қуръон тиловат қилиниб, Туркманистон етакчисининг марҳум отаси Маликгули Бердимуҳамедов ҳақига дуо қилинди.\n– Ўзбек ва туркман халқлари қадимдан бир-бирига елкадош бўлиб, дўст ва биродар бўлиб яшаб келмоқда. Буюк мутафаккир Махтумқулининг:\nФироғийнинг икки кўзи бор, Бири туркман бўлса, бири ўзбегим, деган ўлмас сатрлари ҳам буни тасдиқлайди. Бугунги хотира маросими ҳам ана шу азалий қардошлик ва биродарлигимизнинг яна бир амалий намоёнидир, – деди Шавкат Мирзиёев.\nРўзадорлар Аллоҳ таолодан дунёга тинчлик, саломатлик, халқларимизнинг дўстлиги ва қардошлиги мустаҳкам бўлишини тилаб дуолар қилди.\nШу билан Президент Шавкат Мирзиёевнинг амалий ташрифи якунланди. Ашхобод халқаро аэропортида Туркманистон Президенти Гурбангули Бердимуҳамедов кузатиб қўйди.\nЭслатиб ўтамиз, Туркманистон президентининг отаси Маликгули Бердимуҳамедов 2021 йилнинг 18 апрел куни 89 ёшида вафот этган эди.


Даромадни декларациялаш божхоначилардан бошланади - xabar.uz\nБу ҳақда бугун АОКАда ўтказилган брифингда Давлат божхона қўмитаси ахборот хизмати раҳбари вазифасини бажарувчи Ҳусан Тангриев маълум қилди.\n2023 йил якунига қадар республиканинг барча халқаро аэропортларида «Масофавий божхона назорати» тизими жорий этилади.\n2022 йил 1 декабрдан божхона кўриги жараёнлари қамраб олинган мобил электрон тизим ишга туширилади.\n2022 йил 1 июнга қадар кадрларни очиқлик вa шаффофлик тамойиллари асосида танлаш ҳамда танлов жараёнларининг натижалари интернет тармоғи орқали реал вақт режимида эълон қилиб бориш йўлга қўйилади.\n2022 йил 1 сентябрга қадар халқаро стандартларга мувофиқ комплаенс назорат тизими тўлақонли ишга туширилади.\n2022 йил 1 октябрга қадар божхона юк декларацияларини «Масофавий электрон декларациялаш» божхона постларида расмийлаштириш тартиби жорий қилинади.\n2022 йил 1 сентябрдан бошлаб, хавф даражаси паст бўлган божхона юк декларацияларини босқичма-босқич инсон омилисиз автоматик равишда божхона расмийлаштирувидан ўтказиш ҳажми ошириб борилади, 2023 йил 1 январга қадар экспортда ушбу кўрсаткич 80 фоизга етказилади.


Намойишларнинг муҳим етакчиси Алексей Навальний (суратда) қамоқда бўлса-да, намойишчилар 27 июль куни пойтахт кўчаларига чиқишни режалаштирмоқда.\nРоссия мухолифати вакиллари ҳамда Москва шаҳри расмийлари расмий рухсат берилмаган норозилик намойишларига ҳозирланмоқда.\nНамойишларнинг муҳим етакчиси Алексей Навальний қамоқда бўлса-да, намойишчилар 27 июль куни пойтахт кўчаларига чиқишни режалаштирмоқда. Уюштирувчиларнинг сўзларига кўра, бугунги акцияга 20 июлда ўтказилган намойишдан ҳам кўпроқ одам келади.\nЖорий ҳафтада Навальний россияликларни норозилик намойишларида қатнашишга чорлагани учун қўлга олиниб, 30 кунга қамалди.\nНамойишларга Россия шаҳри расмийлари рухсат бергани йўқ. Аксинча, расмийлар намойиш уюштирувчиларини тобора кўпроқ сиқувга олмоқда. 24 июль куни Москва шаҳри Думасига ўтказиладиган сайловда депутатликка номзод бўлиш истагидаги бир неча шахс уйи тинтув қилинди, уларнинг ўзлари эса сўроқ қилинди. Уларнинг аксари Марказий сайлов комиссияси фаолиятига халақит беришда айбланмоқда.


Бельгия Федерал Иқтисодиёт вазирлиги 10 майдан бери бензин нархи 5 фоизга ошганини маълум қилди.\nVRT телеканалига кўра, бу Бельгияда автомобилчилар учун ёқилғи нархи рекорд даражага етишини англатади. Ёқилғи қуйиш шохобчаларига 95 русумли 1 литр бензинни 1,957 еврогача (тахминан 880 тенге) нархда сотишга рухсат берилади. 98 (Е5) русумли 1 литр бензиннинг максимал нархи 5,8 центга ошиб, 2,069 еврони ташкил этади (тахминан 927 тенге).\nАкциз солиғи камайтирилмаганида, бензин ва дизел ёқилғиси нархи янада юқори бўлар эди.\nКиритилди: 21:47 15.05.2022. Ўқилди: 3408 марта. Фикрлар сони: 1 та.


Смартфонлар экрани ўртасида чиқиб қоладиган бегона рекламаларни ўчириш усули - Terabayt.Uz\nAndroid телефонида интернетни ёқишингиз билан кутилмаганда экраннинг ўртасида ғалати рекламалар чиқишни бошлайди. Бу пул ишловчи реклама турларининг бири ҳисобланади. Яъни ушбу рекламаларни қайси дастурдан чиқиб келаётганини билмайсиз. Бу рекламалар эса Android системасига ўрнашиб олади ва интернет ёнганидан ишга тушади. Бу иловаларни вирус деб атасак ҳам бўлади. Табиийки, экран ўртасида чиқувчи рекламалар ҳар қандай одамни ҳам ғашига тегади. Ушбу рекламанинг тагини суриштирадиган бўлсак, телефонингизга қандай келиб қолганини ўзингиз ҳам билмайсиз. Бу баъзи чет сайтлардаги дастурига ёки ўйинларнинг ичига жойлаштирилган бўлади.\nҲуллас, ҳозирдаги экраннинг ўртасидаги тўртбурчак ичидаги кичкина реклама кўплаб телефонларга тарқалиб кетган. Бунинг бутунлай ўчириб ташлаб бўлмайди. Лекин мажбурий тўхтатиш орқали уни ишламайдиган қилиш мумкин.\nAndroid телефонингиздан “настройки”га кирасиз. Сўнг “диспетчер приложения”га кирасиз ва “все” бўлимига ўтасиз. Ушбу бўлимда Android телефонингиздаги барча иловалар ва ўйинлар туради.\nЭнди шу “все” бўлимдан com.android.acore.loop деган программани қидириб топинг. Агар ушбу илова мавжуд бўлмасаю, лекин сизда реклама чиқадиган бўлса, демак, у яна бир бошқа иловадан чиқаётган бўлиши мумкин.\nҲуллас, com.android.acore.loop’га кирасиз. У ерда “удалить” яъни ўчиришни имкони йўқ. Лекин тўхтатиш мумкин!\n“Очистить данние”га босамиз. Бунда биз ушбу иловадан интернетдан юклаб олган рекламаларини ўчириб ташлаган бўламиз.\nПринудит. остановить - Бунда биз ушбу иловани мажбурий тўхтатиб қўямиз.\nШундан сўнг телефонимиздаги ғалати рекламалар умуман кўринмайди.\nЎҚИНГ: Telegram канали нофаол обуначилардан қандай тозаланади?


Генерал Дўстум ўзиникиларни ташлаб кетмайди - Anhor\nAnhor Все посты Генерал Дўстум ўзиникиларни ташлаб кетмайди\n«Ажал келтирадиган рейд унчалик ўхшамаган сиёсий найранг бўлиб чиқди» – Ўзбекистон чегарасидан 80 километр масофада Балх провинциясининг маъмурий маркази Мозори-Шариф шаҳрида юз берган қонли тўқнашувни афғон шарҳловчилари шундай деб атамоқда.\n“Хамви” броневикларида оғир пулемётлардан ва ҳатто вертолётлардан фойдаланилган бўлса-да, бу толиблар билан олишув эмасди. Бу Қобулдан келган махсус бўлинманинг қўшни Фарёб провинциясидаги собиқ полиция командири этник ўзбек Низомиддин Қайсарийнинг қароргоҳига қилган ҳужуми эди.\nҚайсарий хибсга тахминан 150 та жангчи билан қаршилик кўрсатади. Мозори-Шариф мана бир-бир ярим йилдан буён кенг ҳарбий амалиётлардан четда қолиб келаётганди, шу боис шаҳар марказидаги жанглар аҳолининг шаҳар чеккасига қочиб кетишига олиб келди.\nЖанг бошланганидан кейин 24 соатдан сўнг полициячилар ўзларига боғ орқали йўл очиб, тураржой мажмуига киришди. 8 киши ҳалок бўлди, 30 таси хибсга олинди. Қайсарийнинг ўзи эса қочиб кетди.\nМана шу ерда қизиғи бошланади. Мозори Шариф бутун Балх каби генерал Абдулрашид Дўстумнинг таъсир доирасига киради. “Марказ”дан амалга оширилган махсус бўлинма амалиёти Дўстум билан маслаҳатсиз амалга оширилганди. Бу эса генералнинг нафсониятига қаттиқ тегиб кетади. Бунинг устига Қайсарий унинг азалий оғайниси.\nПрезидент Ашраф Ғанида эса Қайсарий билан эски ҳисоб-китоблар бор: Қайсарийни кўплаб гуноҳларда, одам савдосидан тортиб, то қурол савдосида айблашади. Ўтган йили уни Қобулдан келган махсус бўлинма жангчилари хибсга олганди. Отишма юз берди (тўрт киши ҳалок бўлди). Охир-оқибатда уни ушлашди, самолётда Қобулга етказишди. Ғани Қайсарийнинг хибсга олинганини “катта ғалаба” деб эълон қилди.\nШунга қарамасдан, бир неча ойдан сўнг Қайсарий тўсатдан озодликда пайдо бўлиб қолди. У Шимолда митингларда чиқишлар қиларди ва қуролли қўриқчилар панасида телевизион интервьюларни ўтказарди.\nАnhor.uz нашрининг Қобулдаги мухбири ўтган сафар ҳам, бу сафар ҳам Қайсарийни охирги дақиқада қамалдаги қароргоҳидан генерал Дўстум олиб чиққан деб ҳисоблайди. Шундан сўнг Қайсарий Дўстумнинг Жузжон провинциясидаги “қалъаси”га йўл олади.\n«Генерал Дўстум уни қучоқ очиб кутиб олди», – дейди барча воқеалардан кейин Дўстумнинг матбуот котиби Нажибулла Хошимий. Қайсарий ўз устозига қулоқ солмагани учун ундан узр сўраганини қўшимча қилди.\nАфғонистон президенти энди жиддий ғазаб отига минганди. Дўстумнинг исмини айтмаган ҳолда у ўзининг телевизион чиқишида “ҳокимиятга қаршилик кўрсатадиганлар”га нисбатан “давлат чоралари” кўрилиши билан таҳдид қилди. Ва зудлик билан президентга тегишли ҳурмат кўрсатмаётган яна бир “кучли шахсни” хибсга олишни буюради. Бу генерал Земарай Пайкон. У давлат полициясини бошқарган, аммо 2017 йилда саккиз йилга қамоқ жазосига ҳукм қилинганди. У ҳам ғалати тарзда озод этилади. Айтишларича, яна Дўстумнинг одамлари томонидан.\nҒанининг буйруғидан сўнг бор-йўғи бир неча соатдан кейин кечқурун генерал Пайконники деб ҳисобланадиган Facebook аккаунти унинг янги фотосуратини чоп этди, унда Пайкон Париждаги Эйфел минораси олдида суратга тушган. «Ассалому алайкум ва хайрли тун, азиз дўстлар», – дейилади фотосурат остидаги ёзувда.\nДўстум мамнун. Ғани эса ғазабда.


Болаларни бахтли бўлишга қандай ўргатиш мумкин? - Farzand.uz\nБолаларни бахтли бўлишга қандай ўргатиш...\nБолаларни бахтли бўлишга қандай ўргатиш мумкин?\nDilnoza Abduvaliyeva 06.06.2016 20:20 154 01\nҲар қандай ота-она фарзандининг бахтли бўлишини чин дилдан истайди ва бунинг учун қўлидан келган барча шароитни яратиб беришга ҳаракат қилади. Бироқ бу ҳақиқатан ҳам бахтга олиб борувчи йўлми?\nФарзандларининг бахтли бўлишини истовчи ота-оналар учун қимматли ривоят мавжуд. Қуйида уни эътиборингизга ҳавола этишни лозим топдик.\nБир куни бир доно қария сўқмоқда сайр қилиб юрган экан. У табиатдан баҳра олиб, баҳорнинг илиқ шамолидан завқланиб, қуёшнинг майин нурларига хурсанд бўларди. Шу пайт унинг йўлидан бир аёл чиқиб қолди. У ўзининг елкасида жуда катта қопни кўтариб олган экан. Қопнинг оғирлигидан бечора аёлнинг оёқлари қалтирар, юзи эса терга ботган экан.\n- Бу қопда нима бор? Нега шунчалик қийналиб уни кўтариб юрибсан? — деб унга мурожаат қилибди.\n- Бу қопда қайғу ва аламлар бор. Менинг авлодларим бахтли бўлиши учун мен буларни кўтариб юрибман. — деб жавоб берди бечора аёл. - Менинг катта бувим бувим учун меҳнат қилган, бувим эса онам учун, онам эса мен учун. Мана энди мен бу юкни кўтариб юрибман ҳамда болаларимнинг яхши ва бахтли кунлари учун азоб чекаяпман.\n- Айтчи, оилангизда бирор киши бахтли яшаганми? — сўради донишманд қария.\n- Йўқ, ҳозирча ҳеч ким бахтли яшамаган. Бироқ менинг фарзандларим ва набираларим албатта бахтли бўлишади! — деб умидворлик билан жавоб берди аёл.\n- Бироқ сен саводсиз одам ҳеч қачон ёзишни ўргата олмаслиги, сичқон эса бўрини тарбия қила олмаслигини билмайсанми, — хўрсинди аёлнинг суҳбатдоши. - Токи ўзинг бахтли бўлишни ўрганмас экансан, фарзандларингни ҳам бахтли бўлишга ўргата олмайсан. Шунинг учун қопингни ташла ва бахтли яша! Бу болаларингга ҳадя қилишинг мумкин бўлган энг қимматбаҳо нарсангдир!\nШундай экан, фарзандларини бахтли кўришни истаган ота-она аввало бу ҳиссиётни ўзлари ҳис қилишлари лозим!\nМақолани тайёрлашда "Я Happy мама" сайти маълумотларидан фойдаланилди.


Миср тарихи ҳақида нималарни биласиз?\nЎзбекистон халқаро ислом академияси “Араб тили ва адабиёти Ал-Азҳар” кафедраси томонидан “Мисрга сайёҳат” мавзусида онлайн маҳорат дарси бўлиб ўтди. Унда Академия профессор-ўқитувчиси Аҳмад Муса ҳам бевосита иштирок этди.\nШунингдек, семинарда кафедра ўқитувчилари, илмий-тадқиқотчилар, докторант ва талабалар уйдан туриб, “ZOOM” дастури орқали уланган ҳолда қатнашди.\nМаҳорат дарсида “Араб тили ва адабиёти Ал-Азҳар” кафедраси ўқитувчиси Аҳмад Муса (Миср) томонидан Миср тарихи, пул бирлиги, меъморий обидалари, демографик жойлашуви, табиати ва иқлими, туризм ривожи, илм-фан тараққиёти, олим ва алломалари, китоблар фонди ҳамда дунёга машҳур музейлари ҳақида маълумот берилди.\nОнлайн саёҳат давомида тадбир иштирокчиларига Ўрта ер денгизи бўйидаги Искандария, Марса матруҳ, Қизил денгиз бўйидаги Хургада ва Шарм ал-Шейх туристик, Миср жанубидаги Луксор ва Асван каби қадимий шаҳарлари ва у ердаги ёдгорликлар таништирилиб ўтилди. Якунда Миср тарихга оид онлайн намойиш этилган видео лавҳа юзасидан талабалар ўз қизиқарли саволлари билан доктор Аҳмад Мусага мурожаат қилишди.


13:40 / 20.03.2020\nТошкент шаҳри. Ҳаво ўзгариб туради, кечаси ва куннинг биринчи ярмида ёмғир ёғади. Шамол ғарбдан 5-10 м/с тезликда эсади, баъзи жойларда 12-17 м/с гача кучайиши мумкин. Ҳарорат кечаси 12-14 даража илиқ, кундузи 18-20 даража иссиқ бўлади.\nҚорақалпоғистон Республикаси, Хоразм вилояти. Ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 5-10 даража, кундузи 15-20 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Шамол ғарбдан 7-12 м/с тезликда эсади. Ҳарорат кечаси 10-15 даража илиқ, кундузи 18-23 даража иссиқ бўлади.\nТошкент, Жиззах, Сирдарё, Самарқанд вилоятлари. Ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 12-17 м/с гача кучайиши мумкин. Ҳарорат кечаси 10-15 даража илиқ, кундузи 18-23 даража иссиқ бўлади.\nҚашқадарё, Сурхондарё вилоятлари. Ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 12-17 м/с гача кучайиши мумкин. Ҳарорат кечаси 10-15 даража илиқ, кундузи 20-25 даража иссиқ бўлади.\nАндижон, Наманган, Фарғона вилоятлари. Ҳаво ўзгариб туради, баъзи жойларда ёмғир ёғади. Шамол ғарбдан 7-12 м/с тезликда эсади, баъзи жойларда 12-17 м/с гача кучайиши мумкин. Ҳарорат кечаси 10-15 даража илиқ, кундузи 18-23 даража иссиқ бўлади.\nРеспубликанинг тоғли ҳудудлари. Ҳаво ўзгариб туради, ёмғир ёғади, баъзи жойларда кучли бўлиши мумкин. Қор кўчиши хавфи бор. Шамол ғарбдан 7-12 м/с тезликда эсади, баъзи жойларда 12-17 м/с гача кучайиши мумкин. Ҳарорат кечаси 5-10 даража, кундузи 8-13 даража илиқ бўлади.\n11:31 / 14.01.2021\n11:43 / 13.01.2021\n14 январ куни ҳаво ҳарорати 15 даражагача кўтарилади


ТОШПУЛАТ РАХМАТУЛЛАЕВ СОГДИАНА: АҚШнинг “Starlifter” мусиқий гуруҳи – Ўзбекистонда\n28 июнь куни Тошкентдаги АҚШ элчихонасида “Starlifter” мусиқий гуруҳи анъанавий Пресссгапда журналистлар билан учрашди. Гуруҳ менежери капитан Жастин Люис йиғилганларга мусиқачиларни таништирди. Булар – Аннеке Бентли (вокал), Денвер Мерфи (вокал), Жозиа Жойс (гитара), Рян Жанус (пианино), Жошуа Ҳолдриж (бас), Жошуа Дик (ноғорачи) ва Даниэл МакКоу (аудио муҳандис). Улар рок, поп, жазз, кантри мусиқалари, шунингдек, замонавий ва анъанавий қўшиқларни ижро этишади.\nЖ.Люиснинг уқтиришича, “Starlifter” АҚШ ҳаво ҳарбий кучлари такибидаги мусиқий гуруҳнинг бир қисми бўлиб, 75 йиллик тарихга эга. Унинг олдида учта вазифа қўйилган. Биринчиси, ўз ҳарбий бурчини бажариш давомида ҳалок бўлганларнинг ҳурматини жойига қўйиш ҳамда хизматда ўрнак бўлаётганларни рағбатлантириш. Иккинчиси, ҳарбий хизматчиларнинг руҳини кўтариш. Учинчидан, маданиятларни бирлаштиришга интилиш, кўпроқ сафар қилиш орқали ўзга юртлар маданиятини ўрганиш, у ерларда ўз санъатини намойиш этиш. Мусиқий гуруҳ бу галдаги 90 кунлик сафари давомида тўққизта мамлакатда бўларкан.\n“Starlifter” гуруҳи аъзолари прессгапда журналистлар саволларига батафсил жавоб қайтаришди. Улар Самарқанд сафари ҳақида тўлқинланиб гапиришди. Тарихий обидалар, мезбонларнинг меҳмондўстлиги уларга катта таассурот қолдирганлигини, овқатлар орасида айниқса сомса маъқул бўлганлигини бир овоздан уқтириб ўтишди.\n“Starlifter” 29 июнь куни АҚШ элчихонасининг Чилонзор туманидаги аввалги биносида жамоатчилик учун концерт намойиш этди, 30 июнь куни эса “Hyatt Regency Hotel”да АҚШ Мустақиллик кунига бағишлаб ўтказиладиган тантанали қабул маросимда қатнашди.


Превью: "Бухоро" - "Бунёдкор" - Offside.uz – Offside'да бўлинг, офсайдда қолманг!\nПревью: "Бухоро" - "Бунёдкор"\n14-тур доирасида “Бухоро” ўз майдонида Тошкентнинг “Бунёдкор” жамоасини қабул қилади. Ушбу рақиблар олий лига мусобақалари тарихида жами 18 марта ўзаро куч синашан. Устунлик пойтахт клуби томонида.\nЎтказилган учрашувларнинг 15 тасида “Бунёдкор” ғалаба қозонган бўлиб, 3 марта дуранг натижа қайд этилган. Тўплар нисбати бўйича табиий-ки “қалдирғочлар” олдинда – 4:44.\nЎзаро учрашувларда “Бухоро” 3 очкони, “Бунёдкор” эса 48 очкони ўз ҳисобига ёзиб қўйган. “Бунёдкор”нинг “Бухоро” устидан қозонган энг йирик ғалабаси 2014 йилда қайд этилган. Тошкентда кечган баҳсда пойтахтликлар 5:0 ҳисобида ғолиб бўлишган.\nФАКТ: “Бухоро” ушбу рақиб дарвозасига барча голларини ўз майдонида киритган. Бундан ташқари барча дуранглар ҳам Бухородаги учрашувларда қайд этилган.\nБУ ҚИЗИҚ: Ушбу рақибларнинг илк тўқнашуви 2007 йилга тўғри келади. “Бухоро” “Бунёдкор” билан ўйинларда илк очкосини 5 мавсум ўтгач қўлга киритган. 2013 йилги мавсумда Тошкентликлар “Бухоро” билан ўйинда очко йўқотишган. Бухорода ўтган сўнгги тўрт учрашувнинг учтасида дуранг қайд этилган.\n28.09.2016 “Бухоро”-“Бунёдкор” 0:0\n02.08.2015 “Бухоро”-“Бунёдкор” 1:2\n28.04.2014 “Бухоро”-“Бунёдкор” 1:1\n29.09.2013 “Бухоро”-“Бунёдкор” 0:0\n08.05.2012 “Бухоро”-“Бунёдкор” 0:4\n30.07.2011 “Бухоро”-“Бунёдкор” 0:4\n18.09.2009 “Бухоро”-“Бунёдкор” 1:2\n12.05.2008 “Бухоро”-“Қурувчи” 0:3\n10.05.2007 “Бухоро”-“Қурувчи” 1:2\n19/06, 18:40 0


15 январь, 2020, 14:44 162\nТеглар:Кристиан Эриксен | Тоттенхэм | ПСЖ\nУ қай бир жамоани танлайди?\nПСЖ клуби "Тоттенхэм" хавбеки Кристиан Эриксенни ўз таркибига қўшиб олмоқчи. Бу ҳақда The Mirror нашри хабар тарқатмоқда.\nТаъкидлаш керакки, бундан аввалроқ даниялик футболчи “Интер” билан музокаралар ўтказаётгани ва “нерадзуррилар” унинг учун “шплрлар”га 17 млн евро таклиф қилишаётгани ҳақида хабарлар тарқалган эди. Франция чемпиони ҳам “Тоттенхэм”га бу борада ўз таклифи билан чиқмоқчи.\nЭслатиб ўтамиз, Эриксен шунингдек МЮ, "Реал" ва "Ювентус" каби клубларнинг қизиқишлар доирасига кириб қолган.\nМаълумот учун, 28 ёшли Эриксен бу мавсум “Тоттенхэм” сафида жами 25 та ўйинда майдонга тушди ва 3 та гол ҳамда 3 та голли узатма ёздириб қўйишга эришди. Унинг клуб билан амалдаги шартномаси ёзда ўз ниҳоясига етади.\n"Интер" Эриксен учун таклифини яхшилади\nЭриксеннинг агенти Италияда А Серия клуби билан музокара ўтказмоқда\nЭриксеннинг трансфери амалга ошмаслиги мумкин


ANORBANK'нинг "ANOR" тўлов тизими "UzASBO" дастурий мажмуаси билан интеграция қилинмоқда\nАсосий/Сўнгги янгиликлар/ANORBANK'нинг "ANOR" тўлов тизими "UzASBO" дастурий мажмуаси билан интеграция қилинмоқда\nНашр қилинган сана: 26.07.2021 15:14\nМолия вазирлиги Ахборот-ҳисоблаш маркази томонидан бюджет ташкилотларига замонавий технологик хизматларни кўрсатиш мақсадида "UzASBO" дастурий мажмуаси билан "Анор" тўлов тизими интеграция қилинмоқда. Бу ҳақда вазирлик матбуот хизмати хабар бермоқда.\nХабарда айтилишича, Молия вазирлиги Ахборот-ҳисоблаш маркази ўртасида бир нечта тижорат банклари билан ҳамкорлик меморандум имзоланган.\n"ANOR" тўлов тизими томонидан бюджет ташкилотлари ходимларига микроқарзларни расмийлаштириш ва микрокредитларни беришни амалга ошириш режалаштирилган.\n2011 йилда ишга тушурилган "UzASBO" дастурий мажмуасида бугунги кунда 30 мингдан ортиқ бюджет ташкилотлари рўйхатдан ўтган бўлиб, жами 3 миллиондан ортиқ буджет ташкилотлари ходимларига иш ҳақи бўйича хизматлар кўрсатиб келинмоқда.\n"ANOR" тўлов хизматлари орқали “Ойлик мониторинг” хизматини (ойлик иш ҳақи бўйича электрон шаклда тўлиқ маълумотлар олиш хизмати) амалга ошириш бўйича хизматларни йўлга қўйиш белгиланган. Бундан ташқари келгусида мазкур хизматлар рўйхатини янада кенгайтириб бориш ҳам кўзда тутилган бўлиб, аҳолидан бюджет ташкилотларига тўловларни амалга ошириш мумкин бўлади.


Ғарб Россия мағлубиятига пул тиккан - 26.04.2022, Sputnik Ўзбекистон\nҒарб Россия мағлубиятига пул тиккан\nУкраинани бутунлай ёқиб юборишмоқчи, бироқ “рус тажовузкорлари” эмас балки, “америкалик халоскорлар”. 26.04.2022, Sputnik Ўзбекистон\nУкраинани бутунлай ёқиб юборишмоқчи, бироқ “рус тажовузкорлари” эмас балки, “америкалик халоскорлар”. Бу Пасха байрамидан сўнг Киевда узоқ кутилган муҳтарам меҳмонларни кутиб олинганда бутунлай равшан бўлди.ЕИ ва бир қанча Европа давлатлари раҳбарлари аллақачон Украина пойтахтида бўлиб қайтишди, энди энг асосий халоскорнинг – америкаликларнинг навбати. Байден келмади, бироқ икки нафар асосий ходимларини: давлат бош котиби Энтони Блинкен ва мудофаа вазири Ллойд Остинни жўнатди. Иккинчисининг украиналик сиёсатчилар ва генераллар билан қадрдон биродарлиги ва Зеленскийнинг бутун мамлакат раҳбариятини америкаликлар билан учрашувга олиб келгани акс этган кадрлар жуда аҳамиятли. Бироқ Блинкен ва Остиннинг музокарадан кейин айтган гаплари бунданда муҳимроқ.“Биз Россиянинг шу қадар заифлашишини хоҳлаймизки, у Украинага бостириб кирганда нима қилганини энди қилолмай қолсин. Улар жуда кўп ҳарбий кучларини йўқотди ва биз улар тезда кучга киришини хоҳламаймиз”, - бу эса Ллойд Остиннинг айтганлари.“Уларнинг қобилиятлари нуқтаи назаридан ғалаба учун биринчи қадам- бу ғалаба қозонишга бўлган умид. Ва шунинг учун ҳам улар бизнинг ғалаба қозонишимизга ишонади. Ишонамизки, биз-улар- агар тўғри қурол, тўғри кўмак бўлса, ва қўлимиздан келганча ёрдам берсак ғалаба қозонишимизга ишонамиз”.Буюк Британия Ташқи ишлар вазири Лиз Трасснинг “Путин мағлуб ва Украина ғолиб бўлмагунича биз хотиржам бўлмаймиз” деган сўзлари нимани англатади?Англо-саксонлар уларнинг мақсади Россиянинг мағлубияти эканлигини ваниҳоят эълон қилди. Бу нафақат Украинадаги урушни қурол-яроғ билан таъминлаш орқали узайтириш, балки мамлакатимиз ва қуролли кучларни максимал даражада заифлаштиришдан иборат. Остин тўғридан-тўғри: шу қадар заифлашишини хоҳлаймизки, рус армияси аллақачон қилган ишини энди бажара олмай қолсин деди. Яъни хорижий ҳудудга ҳужум қила олмайди, ҳарбий операцияларни ўтказа олмайди.Бу ҳолатда Украинанинг ғалабаси нафақат Россиянинг мағлубияти, балки Ғарбнинг бошқаларнинг қўли билан эришилган ғалабаси бўлади. Наҳотки, Москва бундай баёнотларига қандай жавоб беришини англо-саксонлар билмаса. Наҳотки, улар унинг мағлубиятини ўз мақсади қилиб олиб кейин қандай бўлмасин ўз юзини сақлаб қолиш имкониятидан маҳрум бўлаётганини билмаса.Чунки нима бўлмасин, Россия ғалаба қозонади, гап ғалабанинг қадрида. Ва нафақат биз, балки Киев учун ҳам. Англо-саксонларнинг уруш алангасида Украинани ёқиб юборишга тайёрлигига шубҳа йўқ. Бироқ АҚШ ва Буюк Британия маъмурияти кейин нима бўлиши ҳақида ўз халқига қандай тушунтириб бериш ҳақида ўйлаб кўришса яхши бўларди. Яъни, агар Украина мағлуб бўлса, бу Киевнинг ғалабасига пул тиккан АҚШ билан Буюк Британиянинг мағлубияти ҳам дегани.Ёки улар мағлубиятни ғалаба сифатида кўрсата оладими? Армиясиз ва денгизга йўли йўқ, ўз элитасидан нафратланадиган, ваҳима кайфиятидаги жамият- ахир бу ҳам Украинаку, демак руслар мағлуб бўлдими? Ва Украина ҳам Ғарбдан хавфсизлик кафолатларини олмаслиги (чунки кафолатларни келажаги фақат Россияга боғлиқ бўлган давлатга ҳеч ким бермайди) ва бу ҳам Москванинг мағлубияти сифатида кўрсатилиши мумкинми? Муаммо шундаки, бундай ҳийла-найранглар фақат содда одамларни алдаши мумкин, қолган ғарбий бўлмаган дунё шунчаки кулиши ҳақида гапирмаса ҳам бўлади: Ғарбда “Россиянинг мағлубияти” деб ўз фуқароларини алдашга ҳаракат қилишяпти.Россияни мағлуб этишнинг фақат биттагина реал имконияти бор: у ҳам бўлса уни ичкаридан йўқ қилиш. Аммо бунда Ғарбнинг асосий умиди ҳам иш бермайди, Владимир Путин айтгандек, бунда ҳатто энг кичик муаммо ҳам ёрдам бермайди. Шу билан бирга, Россиянинг бўлинишидек усул англо-саксонларлар учун ҳамон жуда самарали деб ҳисобланса-да, ҳатто уларнинг бундай қатъий ишончи ҳам ўз мақсадларини жанг майдонидаги мағлубиятга қаттиқ боғлаш зарурлигини тушунтирмайди.Дарҳақиқат, англо-саксонлар бундай натижага эришиш истаги билан, жамиятимиз бирлигини фақат мустаҳкамлайди, чунки Украинадаги операцияни ва Владимир Путинни қўллаб-қувватламайдиган одамларнинг кўпчилиги ўз армиясининг мағлубиятини хоҳламайди. Чунки бу қандай даҳшатли оқибатларга олиб келишини яхши билади. Бу худди Ғарбда русча бўлган ҳамма нарсанинг бекор қилинишига ўхшайди: бу бизнинг кўпчилик ғарбча тарафдорларини ҳайратда қолдирди ва ўз мамлакатига бўлган муносабатини қайта ўйлаб кўришга мажбур қилди.Унда англо-саксонлар “айёр режасининг” сири нимада? Нега улар охири ўзларига зарба бўладиган ишни қиляпти? Афсуски, ҳеч қандай сир йўқ. Ғарб яна бир марта русларга бўлган муносабатининг қурбони бўлди. “Агар руслар Киевни уч кунда қўлга олмаган бўлса, улар мағлубиятга учраши мумкинлигига ишонишди. ( доно атлантик стратеглари унутмаслиги керакки, руслар ва украинлар-битта халқ. Бошқача эканига қанчалик ишонтиришмасин). Ўз прагматик реалликка мойиллигига қарамай шунга ишонишди.Кейин эса туман тарқайди ва Украина мағлуб бўлган пайт Ғарбнинг ўзини оқлашга ҳам ҳоли қолмаган бўлади: жуда кўплаб муаммолар юзага чиққан бўлади. Давлатнинг ичидаги ва ташқарасидаги синовлар ҳам мураккаб бўлади. “Нега Россия эмас, биз ютқаздик” деган саволнинг жавоби эса фақат бўлажак тарихчилар учун қизиқ бўлиб қолади.\nроссия, украина, ғарб, ақш, энтони блинкен, владимир зеленский\n© Sputnik / Russian Foreign Ministry / Фотобанкка ўтишГосударственный секретарь США Энтони Блинкен во время встречи с министром иностранных дел РФ Сергеем Лавровым на полях Арктического совета в Рейкьявике\nУкраинани бутунлай ёқиб юборишмоқчи, бироқ “рус тажовузкорлари” эмас балки, “америкалик халоскорлар”.\nУкраинани бутунлай ёқиб юборишмоқчи, бироқ “рус тажовузкорлари” эмас балки, “америкалик халоскорлар”. Бу Пасха байрамидан сўнг Киевда узоқ кутилган муҳтарам меҳмонларни кутиб олинганда бутунлай равшан бўлди.\nЕИ ва бир қанча Европа давлатлари раҳбарлари аллақачон Украина пойтахтида бўлиб қайтишди, энди энг асосий халоскорнинг – америкаликларнинг навбати. Байден келмади, бироқ икки нафар асосий ходимларини: давлат бош котиби Энтони Блинкен ва мудофаа вазири Ллойд Остинни жўнатди. Иккинчисининг украиналик сиёсатчилар ва генераллар билан қадрдон биродарлиги ва Зеленскийнинг бутун мамлакат раҳбариятини америкаликлар билан учрашувга олиб келгани акс этган кадрлар жуда аҳамиятли. Бироқ Блинкен ва Остиннинг музокарадан кейин айтган гаплари бунданда муҳимроқ.\n“Бу уруш яна қанча давом этишини билмаймиз. Аммо билганимиз шуки, мустақил ва суверен Украина Вламидир Путинга қараганда ҳали кўп яшайди. Ва бизнинг Украинага йўллаётган кўмагимиз ҳам бутунлай ғалаба бўлгунча давом этади...”,- бу Энтони Блинкеннинг сўзлари.\n“Биз Россиянинг шу қадар заифлашишини хоҳлаймизки, у Украинага бостириб кирганда нима қилганини энди қилолмай қолсин. Улар жуда кўп ҳарбий кучларини йўқотди ва биз улар тезда кучга киришини хоҳламаймиз”, - бу эса Ллойд Остиннинг айтганлари.\n“Уларнинг қобилиятлари нуқтаи назаридан ғалаба учун биринчи қадам- бу ғалаба қозонишга бўлган умид. Ва шунинг учун ҳам улар бизнинг ғалаба қозонишимизга ишонади. Ишонамизки, биз-улар- агар тўғри қурол, тўғри кўмак бўлса, ва қўлимиздан келганча ёрдам берсак ғалаба қозонишимизга ишонамиз”.\nБуюк Британия Ташқи ишлар вазири Лиз Трасснинг “Путин мағлуб ва Украина ғолиб бўлмагунича биз хотиржам бўлмаймиз” деган сўзлари нимани англатади?\nАнгло-саксонлар уларнинг мақсади Россиянинг мағлубияти эканлигини ваниҳоят эълон қилди. Бу нафақат Украинадаги урушни қурол-яроғ билан таъминлаш орқали узайтириш, балки мамлакатимиз ва қуролли кучларни максимал даражада заифлаштиришдан иборат. Остин тўғридан-тўғри: шу қадар заифлашишини хоҳлаймизки, рус армияси аллақачон қилган ишини энди бажара олмай қолсин деди. Яъни хорижий ҳудудга ҳужум қила олмайди, ҳарбий операцияларни ўтказа олмайди.\nБу ҳолатда Украинанинг ғалабаси нафақат Россиянинг мағлубияти, балки Ғарбнинг бошқаларнинг қўли билан эришилган ғалабаси бўлади. Наҳотки, Москва бундай баёнотларига қандай жавоб беришини англо-саксонлар билмаса. Наҳотки, улар унинг мағлубиятини ўз мақсади қилиб олиб кейин қандай бўлмасин ўз юзини сақлаб қолиш имкониятидан маҳрум бўлаётганини билмаса.\nЧунки нима бўлмасин, Россия ғалаба қозонади, гап ғалабанинг қадрида. Ва нафақат биз, балки Киев учун ҳам. Англо-саксонларнинг уруш алангасида Украинани ёқиб юборишга тайёрлигига шубҳа йўқ. Бироқ АҚШ ва Буюк Британия маъмурияти кейин нима бўлиши ҳақида ўз халқига қандай тушунтириб бериш ҳақида ўйлаб кўришса яхши бўларди. Яъни, агар Украина мағлуб бўлса, бу Киевнинг ғалабасига пул тиккан АҚШ билан Буюк Британиянинг мағлубияти ҳам дегани.\nЁки улар мағлубиятни ғалаба сифатида кўрсата оладими? Армиясиз ва денгизга йўли йўқ, ўз элитасидан нафратланадиган, ваҳима кайфиятидаги жамият- ахир бу ҳам Украинаку, демак руслар мағлуб бўлдими? Ва Украина ҳам Ғарбдан хавфсизлик кафолатларини олмаслиги (чунки кафолатларни келажаги фақат Россияга боғлиқ бўлган давлатга ҳеч ким бермайди) ва бу ҳам Москванинг мағлубияти сифатида кўрсатилиши мумкинми? Муаммо шундаки, бундай ҳийла-найранглар фақат содда одамларни алдаши мумкин, қолган ғарбий бўлмаган дунё шунчаки кулиши ҳақида гапирмаса ҳам бўлади: Ғарбда “Россиянинг мағлубияти” деб ўз фуқароларини алдашга ҳаракат қилишяпти.\nДемак, бундан чиқяптики, англо-саксонлар ростдан ҳам ғалаба қилишига ишонадими? Ахир бу реалликка тўғри келмайдику, ҳатто ғарбнинг объектив бўлган ҳарбий экспертлари ҳам бундай сценарийнинг эҳтимоли ҳақида гапирмаяпти. Ғарб умид қилиши керак бўлган ягона нажот - иложи борича ҳарбий ҳаракатларни узайтириш. Ва ҳатто шунда ҳам натижа қандай бўлишига шубҳа йўқ.\nРоссияни мағлуб этишнинг фақат биттагина реал имконияти бор: у ҳам бўлса уни ичкаридан йўқ қилиш. Аммо бунда Ғарбнинг асосий умиди ҳам иш бермайди, Владимир Путин айтгандек, бунда ҳатто энг кичик муаммо ҳам ёрдам бермайди. Шу билан бирга, Россиянинг бўлинишидек усул англо-саксонларлар учун ҳамон жуда самарали деб ҳисобланса-да, ҳатто уларнинг бундай қатъий ишончи ҳам ўз мақсадларини жанг майдонидаги мағлубиятга қаттиқ боғлаш зарурлигини тушунтирмайди.\nДарҳақиқат, англо-саксонлар бундай натижага эришиш истаги билан, жамиятимиз бирлигини фақат мустаҳкамлайди, чунки Украинадаги операцияни ва Владимир Путинни қўллаб-қувватламайдиган одамларнинг кўпчилиги ўз армиясининг мағлубиятини хоҳламайди. Чунки бу қандай даҳшатли оқибатларга олиб келишини яхши билади. Бу худди Ғарбда русча бўлган ҳамма нарсанинг бекор қилинишига ўхшайди: бу бизнинг кўпчилик ғарбча тарафдорларини ҳайратда қолдирди ва ўз мамлакатига бўлган муносабатини қайта ўйлаб кўришга мажбур қилди.\nУнда англо-саксонлар “айёр режасининг” сири нимада? Нега улар охири ўзларига зарба бўладиган ишни қиляпти? Афсуски, ҳеч қандай сир йўқ. Ғарб яна бир марта русларга бўлган муносабатининг қурбони бўлди. “Агар руслар Киевни уч кунда қўлга олмаган бўлса, улар мағлубиятга учраши мумкинлигига ишонишди. ( доно атлантик стратеглари унутмаслиги керакки, руслар ва украинлар-битта халқ. Бошқача эканига қанчалик ишонтиришмасин). Ўз прагматик реалликка мойиллигига қарамай шунга ишонишди.\nШу сабабли Россия мағлубиятига пул тикиш - бу шунчаки Украина картасини уни илҳомлантириб охирги марта ўйнашга уриниш, имкон қадар ставкаларни кўтариш. Бундан улар руслар қўрқишини, титрашини ва ўз мақсадидан воз кечишига умид қилган.\nКейин эса туман тарқайди ва Украина мағлуб бўлган пайт Ғарбнинг ўзини оқлашга ҳам ҳоли қолмаган бўлади: жуда кўплаб муаммолар юзага чиққан бўлади. Давлатнинг ичидаги ва ташқарасидаги синовлар ҳам мураккаб бўлади. “Нега Россия эмас, биз ютқаздик” деган саволнинг жавоби эса фақат бўлажак тарихчилар учун қизиқ бўлиб қолади.


16:43 / 11.09.2014 | Shakhzod | 1913\nАссалому алайкум, ҳурматли Шайх Ҳазратлари! Мулк сурасининг 3-оятини ўқилишига тушунолмадим. Маслаҳат берсангиз. "Аллазий холақо сабъа самааваатИИ" деб ўқиладими ёки "Аллазий холоқа сабъа самааваатИИН" дебми ёки бошқача?\n"Самааваатин" калимасидаги “танвин” ни “то” ҳарфининг чиқадиган жойига яшириб, озгина димоғда ғунна билан ушлаб туриб, кейин “тибаақо” дейилади. Ушбу қоидаларни қандай ўқилишини ёзиш орқали тушунтириш жуда мушкул. Бундай қоидалар фақат ва фақат устознинг оғзидан эшитиш орқали ўрганилади. Тажвид китобларига мурожаат этиб, билимингизни оширишингиз учун эслатиб ўтаман, бу ерда “ихфо” қоидаси бор.\nҚуёш чиқаётганда Қуръон ўқиш\nШом намозидан кейин\nПитекантроп ёки "Хўрланган маймунлар"


Тошкентнинг айрим ҳудудларида сув таъминоти тўхтатилади\n16.04.2019 12:17 0 185\nОлмазор туманидаги айрим маҳаллаларда ичимлик суви қувурлари таъмирланиши муносабати билан 17 апрель соат 9:00дан 18 апрель соат 12:00гача сув таъминоти тўхтатилади. Бу ҳақда Тошкент шаҳар ҳокимлиги матбуот хизмати хабар берди. Жадвалга кўра:\n— «Хончорбоғ» маҳалласида;\n— «Қорасарой» маҳалласида;\n— «Хасти имом» маҳалласида;\n— «Ҳазрати Имом» мажмуасида;\n— «Намуна» маҳалласида;\n— Мирпўлатов кўчасида;\n— Шимолий Олмазор кўчасида;\n— 2 туғуруқ мажмуасида\nШунингдек, 17 апрель куни 23:00дан 18 апрель 05:00гача қуйидаги маҳаллаларда ичимлик суви таъминоти вақтинча тўхтатилади:\n— Мирзо Ғолиб маҳалласида;\n— «Чиғатой Оқтепа» маҳалласида;\n— «Шифокорлар» маҳалласида;\nЖамият бугун, 17:01\nМетро қурилиши муносабати билан айрим кўчалар ёпилади\nҲуқуқ бугун, 15:53\nТошкентда дорихонага ўғирликка тушган шахслар ушланди\nЖамият 16/09, 18:27


Фарғона водийсида ҳалқа темир йўли ишга тушди\n14:02 30.08.2020 (Янгиланган 14:12 30.08.2020)\nБугун Наманган – Андижон – Марғилон – Қўқон электрлаштирилган ҳалқа темир йўли тантанали равишда очилди.\nТОШКЕНТ, 30 авг — Sputnik. Бугун, 30 август куни Наманган – Андижон – Марғилон – Қўқон электрлаштирилган ҳалқа темир йўлининг тантанали очилиш маросими бўлиб ўтди. Бу ҳақда “Ўзбекистон темир йўллари” матбуот хизмати хабар қилмоқда.\nУшбу тадбирда “Ўзбекистон темир йўллари” АЖ раиси вазифасини бажарувчи Х.Хасилов ҳамда тизимдаги қатор корхона-ташкилотлар раҳбарлари, бошқарма бошлиқлари, шунингдек, меҳнат фахрийлари, Наманган шаҳар ҳокими ва ОАВ вакиллари иштирок этишди.\nТадбир иштирокчилари дастлабки электропоездининг илк йўловчилари бўлишди.\nЭслатиб ўтамиз, аввалроқ Фарғона водийсида ҳалқа электропоездлар ҳаракатини йўлга қўйиш режалаштирилаётгани хабар қилинган эди.


"Ғиждувон" жамоаси сардори: "Янги мавсумда ПРО-Лига йўлланмаси учун курашамиз" / CHAMPIONAT.asia\n12:08"Милан" Томорини харид қилишни режалаштирмоқда 0 11:55Валентин Коваленко ҳакамлик фаолиятини якунлади 6 11:52"Навбаҳор" 4 март куни янги футболчиларни таништиради 3 11:49"Бунёдкор" футбол клубига янги президент тайинланди 8 11:44Португалия. "Бенфика" ва "Брага"дан ғалаба, "Порту" ва "Спортинг" эса... 0 11:32Алаба ПСЖ президенти билан суҳбатлашди. Парижликлар ярим ҳимоя марказидан жой кафолатлашмоқда, "Реал" эса йўқ 2 11:22Мерос муаммолар – чемпионатимиз чипқонлари! 5 11:05Зинедин Зидан: "Биринчи бўлимнинг ўзида голлар уришимиз керак эди — икки очко йўқотдик" 5 11:00Суперлига-2021. Барчаси мураббийлар ҳақида (2-қисм) 2 10:51Скоулз: "Челси" - МЮ ўйинида бир томчи ҳам сифатни кўрмадим" 7 10:28"Манчестер Сити" "Аталанта" ўйинчиси билан шартнома имзолаш учун Зинченкони сотиши мумкин 6 10:04Омар Моманидан карикатура: МЮнинг собиқ ўйинчилари "Интер"да жавлон уришмоқда 8 09:52Olamsport: Хамзат Чимаев кутилмаганда фаолиятини якунлаганини эълон қилди, Хабиб Мага Исмаиловга жавоб қайтарди 0 09:38Европа клублари ўртасида 23 ёшгача бўлган беш кишилик турнир ўтказилса, унда ким ғолиб чиқади? 60 09:17Абрахамга Англия ва Италия клублари қизиқмоқда 2\n"Ғиждувон" жамоаси сардори: "Янги мавсумда ПРО-Лига йўлланмаси учун курашамиз"\nТеглар : ҒиждувонҲоким кубоги-2021\nШу кунларда Фарғона шаҳрида "Ҳоким кубоги-2021" мусобақаси бўлиб ўтмоқда.\nМазкур мусобақага Бухоро вилоятидан икки жамоа - "Бухоро" ва "Ғиждувон" клублари ҳам ташриф буюришган. Куни кеча ушбу мусобақа доирасида "Андижон-2" - "Ғиждувон" (4:5) учрашуви бўлиб ўтди. Сайтимиз мухбири учрашув якунида ғиждувонликлар сардори Шуҳрат Садриддинов билан интервью ташкил этди.\n- Шуҳрат, "Ғиждувон" жамоаси Фарғонада "Ҳоким кубоги-2021" мусобақасида иштирок этмоқда. Жамоа олдидаги режалар хусусида ўртоқлашсангиз...\n- "Ғиждувон"да айни дамда ҳаммаси жойида. Клуб раҳбарияти томонидан жамоа аъзолари ҳар томонлама қўллаб-қувватланмоқда. Янги мавсумда "Ғиждувон" жамоаси олдига юқори мақсадлар қўйилган. Мавсумга тайёргарлик доирасида раҳбарият бизни "Ҳоким кубоги-2021" мусобақасига юборди. Бу мусобақага келишдан мақсад бир қатор кучли ва тажрибали жамоалар билан ўйин ўтказган холда малакамизни янада ошириш ҳисобланади.\n- "Ҳоким кубоги-2021" мусобақасининг 1-тури доирада жамоа таркибида бир қатор тажрибали футболчилар майдонга тушишди, масалан ўтган мавсумда "Зомин" жамоаси сафида ҳаракат қилган Элдор Каримовни айтиш мумкин. Негадир иккинчи турда жамоа таркибида бу футболчилар кўринмади, бунинг сабаби нима?\n- Тўғри айтдингиз, Элдор Каримов ва яна айрим тажрибали футболчилар билан клубимиз раҳбарияти келишув арафасида турибди. Улар айни дамда жамоамизда кўрикда бўлиб туришибди. Бундан ташқари "Ҳоким кубоги-2021" мусобақаси давомида водийлик ёш иқтидорларни аниқлаш ва жамоамиз таркибига жалб этишни мақсад қилганмиз.\n- "Ғиждувон" бир неча йиллардан буён Ўзбекистон чемпионатларида иштирок этиб келмоқда. Қайсидир маънода жамоанинг ўзига яраша тарихи бор. Айтингчи, жамоа қачондан юқори лигаларга чиқишни мақсад қилган?\n- Янги мавсумда жамоамиз олдига ПРО-Лигага чиқиш вазифаси қўйилган. Шундан келиб чиққан холда таркиб шакллантирилмоқда. Насиб бўлса мухлислар келаси мавсумдан "Ғиждувон"ни ПРО-Лигада кўришларига умид қиламиз.\n- Шуҳрат Садриддиновнинг жамоа мухлисларига тилаклари...\n- Мухлислар "Ғиждувон" жамоамизни қўллаб-қувватлаб туришсин. Биз ҳам уларга муносиб бўлишга, ўз ғалабаларимиз билан хурсанд қилишга ҳаракат қиламиз.\nСуперлига-2021. Барчаси мураббийлар ҳақида (2-қисм) 2\nАраухо "Севилья"га қарши ўйинда майдонга тушиши мумкин 1\nОФК кубоги-2021. Ўзбекистон клуби иштирок этадиган гуруҳ ўйинлари Тожикистонда бўлиб ўтади 26\nСуперлига-2021. Барчаси мураббийлар ҳақида (1-қисм) 17\nГвардиола мураббий сифатида юқори дивизионлардаги юбилей ғалабасини қўлга киритди 1\nБАА чемпионати. Бугун уч нафар ҳамюртимиз ўйнайди 7\nОлтин бутса-2021. Месси Роналду билан тенглашди, улардан олдинда эса Левандовски бормоқда (ТОП-10) 19\n27 янв 11:37:49\n"Ғиждувон" жамоасига омад Про лига ва Супер лига да уйнаш насиб этсин.Олга хамшахарларрррррррр\n27 янв 12:00:51\nG‘ijduvonga doim omad yor bo‘lsin. Mana biz muxlislar doim qo‘llab-quvvatlaymiz va shahrimizda shunday professional klub borligidan faxrlanamiz!\n"Бунёдкор" стадиони Жаҳонгир Ортиқхўжаев томонидан молиялаштирилади


27 ноябр 2021, Тошкент вақти: 13:12\nЎзбекистонда металлолом йиғиш мажбурий меҳнат ва норасмий солиқ турларидан бири\nТурли вилоятлардан Озодликка боғланган давлатга қарашли корхоналарнинг ишчи-ходимлари металлолом учун пул йиғишга мажбурланаётганларидан шикоят қилишди.\nУларнинг иддао қилишларича, "металлолом солиғи"ни топширмаганларга ишдан ҳайдаш билан таҳдид қилинмоқда.\nБир ойдирки, мамалакатдаги деярли барча корхона ва ташкилотлар металлолом “йиғиш” билан банд.\nМеталлолом йиғиш топшириғи Иқтисодиёт ва камбағалликни қисқартириш вазирлиги томонидан берилган.\nМулозимлар ташкилотларга металлолом йиғиш топшириғи берилганини тасдиқлашди, бироқ ходимлардан мажбуран пул йиғилаётганини инкор қилишди.\nБухоро ҳудудий электр тармоқлари корхонасининг бир гуруҳ ходимлари Озодликка боғланиб, металлолом учун пул йиғилаётганидан шикоят қилди:\n“Бухоро ҲЭТК ишчилари номидан мурожаат қилмоқдамиз. Раҳбарият бизни металлолом учун пул беришга мажбурламоқда. Олдин ҳар биримиз 85000 сўмдан йиғиб бердик. Энди етмаганига қўшимча яна 33000 сўмдан бердик, яна ўлганнинг устига тепгандай, рангли металл учун 25000 сўмдан йиғиб бердик. Биз ходимлар 5-6 миллион сўм ойлик олмаймиз-ку! Ҳар ой темир-терсакка пул бераверсак, оилани қандай боқамиз? Ўзи қаердан чиққан бунақанги мажбурий тўлов? Биз ишчиларни ҳимоя қиладиган ташкилот борми?”\nХудди шу мазмундаги шикоят Андижон ҳудудий электр тармоқлари корхонаси ишчиларидан ҳам келди:\n“Андижон ҲЭТК ишчиларимиз. Раҳбарият бизни металлолом тоgширишга мажбурламоқда. Олдин 36 минг сўмдан йиғиб берардик. Ҳозир эса ҳар ойнинг 20-санасида 55 минг сўм ёки 20 кг қора рангли металл топшириш талаб этилмоқда. Ўзи маошимиз кам. Ўша 55 минг сўмга 1 кило гўшт олиб бола-чақамизга едирса бўлмайдими?!”\nОзодликнинг 25 февраль куни ўрганишича, “металлолом солиғи” нафақат Бухоро ва Андижон ҲЭТКларга балки “Ҳудудий электр тармоқлари” АЖнинг мамлакатдаги барча - 16та корхонаси ходимларига солинган. Буни Хоразм, Самарқанд ва Сирдарё ҲЭТКлари ходимлари Озодликка тасдиқлашди.\n“Ҳудудий электр тармоқлари” АЖ идорасининг Озодлик боғланган мулозими ҲТЭКларига металлолом йиғиш топшириғи берилганини инкор қилмади. Бироқ мажбурий равишда пул йиғилаётганини рад этди.\nАйни пайтда нафақат ҲЭТКлар ходимлари, балки мамлакатдаги деярли барча идора ва ташкилотларга металлолом йиғиш топширилгани маълум бўлди.\nЖумладан, “Ўзбекнефтгаз” АЖ ҳам ўзига қарашли барча ташкилотларга металлолом йиғишни топширган.\n“Ўзбекнефтгаз” АЖ ходимининг Озодликка маълум қилишича, металлолом учун ишчиларнинг ойлик маошидан пул ушлаб қолинмоқда.\n“Қора ва рангли металл топшириш вазифасини қўйишди. Энди олий маълумотли одамлар металлолом қидириб топишимиз керак экан. Топа олмасак, ёнимиздан (ойликдан) тўлашимиз керак. Пешона теримиз билан ишлаб топган ойлигимизни кимларнингдир чўнтагини қаппайтириш учун сарфлашимиз керакми?”,- дейди исмини очиқламасликни сўраган “Ўзбекнефтгаз” АЖ ходими.\nУнинг айтишича, металлолом йиғиш топшириғини бажармаганларга таҳдид қилинмоқда:\n“Ўзбекнефтгаз” АЖга қарашли ташкилотлар директорлари ҳам нима қилишни билмасдан юрибди. “Қилмайман” деса, угроза қилишяпти. Директорлар ҳам нима қилсин? Иложсизликдан ҳар бир ишчи-ходимга бўлиб берган. Ҳар бир ходим ойига 500-1000 килогача металлолом топшириши керак. Тасаввур қиляпсизми, ҳар ой!”.\n“Ўзбекнефтгаз” АЖнинг Озодлик боғланган мулозими “металлолом солиғи” Иқтисодий тараққиёт ва камбағалликни қисқартириш вазирлиги буйруғи билан амалга оширилаётганини таъкидлади.\n“Иқтисодий тараққиёт ва камбағалликни қисқартириш вазирлигининг 2021 йил 2З январдаги қарори асосида мамлакатдаги барча идора ва ташкилотларга қора ва рангли металл йиғиш топширилган. Вазирлик қарори асосида “Ўзбекнефтгаз” 25 январда ўзига қарашли МЧЖларга метал йиғиш борасида буйруқ чиқарди. Бир ойдан буён шу буйруқ асосида металл йиғяпмиз”,- деди матбуотга гапириш ваколати йўқлиги сабаб исми очиқланмасликни сўраган “Ўзбекнефтгаз” АЖ мулозими.\n“Ўзбекнефтгаз” АЖ кейинги 1 ой ичида металл йиғишга оид 4 та буйруқ чиқарган бўлиб, Озодлик ушбу ҳужжатлар нусхасини қўлга киритди:\n“Ўзбекнефтгаз” АЖ ҳужжатлари\n“Ўзбекнефтгаз” АЖ кейинги 1 ой ичида металл йиғишга оид 4 та буйруқ чиқарган бўлиб, Озодлик ушбу ҳужжатлар нусхасини қўлга киритди.\nҲужжатларга кўра, “Ўзбекнефтгаз” АЖ бир йил ичида 10000 тонна қора ва 350 тонна рангли металл топшириши лозим.\n“Ўзбекнефтгаз” АЖ бошқарув раиси ўринбосари К. Тўхтаев томонидан 22 февралда имзоланган ҳужжатда эса металлолом йиғиш топшириғини бажармаган ташкилотлар огоҳлантирилиб, уларга нисабатан қаътий жазолар қўлланилиши қайд қилинган:\n“Агарда ойлик режа топшириқлари бажарилмаган тақдирда уларга нисбатан қаътий интизомий ва зарур ҳолатларда ишдан олишгача бўлган чоралар кўрилади”.\n“Иқтисодий тараққиёт ва камбағалликни қисқартириш вазирлигининг Озодлик боғланган мулозими ташкилотларга металл йиғиш топшириғи вазирлик томонидан берилганини тасдиқлади.\n“Вазирликнинг Геология- металлургия ва қурилиш материаллари саноатини ривожлантириш бошқармаси бу иш билан шуғулланяпти. Ташкилотлар йиғилган металлни бизга эмас, “Ўзметкомбинат”га топширади”, - деди мулозим.\nГеология-металлургия ва қурилиш материаллари саноатини ривожлантириш бошқармаси ходимларидан олинган маълумотга кўра, жорий йилда ишлаб чиқариш учун 1 миллион 26 минг тонна қора металл зарур бўлиб, бунинг 742 минг тоннаси мамлакат ичкарисида йиғилади, қолган қисми эса импорт қилинади.\n“Ўзметкомбинат”- Ўзбекистон металлургия комбинати АЖнинг Озодлик боғланган мулозимига кўра, комбинатга топширилаётган ҳар бир тонна металлолом учун 2001000 сўм нарх тўланмоқда:\n“2 миллион 1000 сўм. Бу ҚҚС билан ҳисоблагандаги ягона нарх. Юридик шахслар учун бонусларимиз ҳам бор. Топширган тоннасига қараб 5 фоиздан 15 фоизгача устама нархлар ҳам белгилаганмиз”.\nМеталлолом йиғиш амалиёти Ўзбекистонда йиллардан буён кузатиб келинаётган амалиёт.\nБу ҳақда SizdanTelegram рукнида мунтазам ёритиб келинмоқда.\nПрезидент тақиқига қарамай, врачлардан металлолом учун ҳақ ушлаб қолинди


Москва думасига номзодини кўрсатган Навальний ёрдамчисига тазйиқ ўтказилмоқда\n25 январ 2021, Тошкент вақти: 17:50\nНавальний ёрдамчиси Любовь Соболь тарафдорлари даврасида\n31 ёшли Любовь Соболь сентябрга белгиланган Москва шаҳри думаси сайловларида номзодини кўрсатиш учун 6 июлгача 4500 имзо тўплаши керак.\nАммо Соболь оддий номзод эмас – у мухолифатчи Алексей Навальний асос солган коррупцияга қарши жамғармада суриштиришлар ўтказиш билан шуғулланиб келади.\nХусусан, Соболь Москва мэри Сергей Собянин ва унинг шериклари шаҳарга тегишли уйларни ноқонуний тарзда хусусийлаштириб олаётганини ўрганиб келади.\nШунингдек, Соболь президент Владимир Путиннинг яқин дўсти, олигарх Евгений Пригожин бошқарувидаги ширкат Москва мактабларига ноқонуний шартнома асосида паст сифатли егулик тарқатаётганини ҳақидаги иддаоларни ўрганиб келади.\nШу сабаб расмийлар унинг Москва думасига номзодини кўрсатишига қарши турли йўллар билан курашмоқда.\nОзодлик билан суҳбатда Соболь шундай эди:\n- Москва мэрияси бу ишни қилаётганига шубҳам йўқ. Улардан бошқа ҳеч кимга керак эмас бу, чунки мэрия қўллаётган номзодлардан бошқа номзодлар орасида менинг сайлов қоғозига киритилишимга қаршилар йўқ. Бу президент маъмурияти ёки Москва мэрияси иши деб ишонаман. Аслида, уларнинг иккиси тил бириктириб олган, деб ўйлайман, дейди Соболь.\nУ вақтини имзо тўплаш пунктларида полиция солаётган таҳдидни бартараф қилиш билан ўтказаётганини айтди.\nСобольнинг сўзларига кўра, полиция имзо тўпловчиларни қўрқитаётган бўлса-да, ўзи шаҳар думасига номзод бўлгани учун унга зўравонлик қилишга қурби етмайди.\nБундан ташқари, Соболь “баҳайбат шахслар” уни қўлловчиларга тазйиқ ўтказаётганини айтди. Унинг сўзларига кўра, бу безорилар имзо тўплаётганларни ҳақоратлаб, зўравонликларини телефонга ёзиб олмоқчи бўлганларнинг телефонларини тортиб олмоқда.\n22 июнь куни уч имзо тўплаш нуқтасига ҳужум қилинди.\nВандаллар икки пунктда ишлаётган кўнгиллилар устига бир пақир ахлат ағдарди.\nҚолаверса, Соболга кўмаклашаётган координаторнинг шахсий телефон рақами гей секс сайтида улашилди.\nБу орада Кремлни қўлловчи бир неча шахсни Соболь номзод бўлишни истаётган туман номидан номзод этиб кўрсатилди.\nБошида нодавлат ташкилот етакчиси Анна Федермессер ўз номзодини кўрсатди.\nАммо Федермессер 7 май куни Навальний тарафдорлари унга қарши онлайн кампания бошлаганини айтиб, номзодликдан воз кечди.\nУнинг ортидан актёр Андрей Цоколов ҳамда футболчи Дмитрий Буликин 43-туман ўрни учун мустақил номзод бўлиш истагини изҳор қилишди.\nСоболдан бошқа номзодлар ҳам бу каби тазйиқларга дучор бўлмоқда.\nИлья Яшин, Дмитрий Гудков, Кирилл Гончаров ва бошқа номзодлар ҳам улар учун имзо тўплаётган шахсларга ҳужум қилишганини маълум қилишди.\n26 июнь куни Навальнийнинг Санкт-Петербургдаги координатори Александр Шуршевга номаълум шахслар ҳужум қилгани маълум бўлди.\n- Улар 1990 йиллардаги услублардан фойдаланиб, бизга қарши курашмоқда, - дея хулоса қилди Соболь.\nСоболь, шунингдек, турмуш ўртоғи ва уни номаълум шахслар кузатиб юрганини айтди.\nУнинг фикрича, бу ҳолат унинг Пригожин ширкатлари бўйича ўтказган тафтишлари билан алоқадор.\nМосквадаги ресторан бизнесидаги роли учун “Путиннинг ошпази” номини олган Пригожин хусусий жангарилар хизматларини кўрсатувчи ширкатга эгалиги айтилади.\nБундан ташқари, АҚШ разведка қўмитаси қароргоҳи Санкт-Петербургда бўлган “Россия тролл фабрикаси” деб номланувчи “Интернет тадқиқот агентлиги” ҳам Пригожинга тегишли эканини билдирган.\nБу агентлик АҚШда 2016 йилда ўтган президентлик сайлови пайтида Трампни олқишлаб, Клинтонни ёмонотлиқ қилиш учун курашганига оид ҳисобот АҚШ разведкаси томонидан эълон қилинган.


Султонаҳмаддаги портлашда ДАИШнинг қўли бор...ми? - - - www.Voydoda.com - Развлекательный портал -\nСултонаҳмаддаги портлашда ДАИШнинг қўли бор...ми?\n13 Янв 2016(17:10)\nИстанбул Ички ишлари бошқармаси ходимлари портлаш содир бўлгандан сўнг, Султаҳмад майдонини ўраб олди. Майдонга олиб келувчи барча автомобиль ва йўловчилар йўллари ёпилган. Полиция вертолётлари ҳудудда доимий равишда кузатув олиб бормоқда.\nТуркиянинг Истанбул шаҳрида жойлашган Султонаҳмад майдонида кучли портлаш рўй берди. Портлаш содир бўлган ҳудудда 10 киши ҳалок бўлиб, 15 киши жаҳоратланган. Майдонга қисқа муддатда тез ёрдам ва полиция ходимлари жалб этилган.\nИстанбул ҳокимияти вакилларининг берган расмий баёнотларига қараганда, портлаш Туркия вақти билан 12 январь куни соат 10:15 да рўй берган. Айни дамда портлаш сабаблари ўрганилиб, унга дахлдор деб гумон қилингин шахслар устидан тергов-суриштирув ишлари олиб борилмоқда, дея хабар қилмоқда Anadolu agency ахборот агентлиги. Маълумотларга қараганда бир гуруҳ сайёҳлар орасида бомба билан кириб борган кимса, айнан германиялик сайёҳларни нишонга олган.\nИслом асарлари музейининг қаршисида бўлган портлаш натижасида вафот этган кишиларнинг жасадлари кучли зарб оқибатида музей атрофидаги боғгача етиб борган. Музей маъмурияти кириш-чиқиш эшикларини ёпиб, ичкаридаги сайёҳларни орқа эшикдан чиқариб юборишган. Портлаш ортидан майдонда юқори даражадаги хавфсизлик чоралари кўрилиб, майдон ўраб олинган. Бу ҳақда Haber7.com хабар бермоқда.\nАмериканинг Туркиядаги элчиси Жон Басс зудлик билан портлаш ҳақида ОАВга ўз фикрини билдирди. “Султонаҳмаддаги портлаш тўғрисидаги хабарларни кузатиб боряпмиз. Бу воқеа бизни жуда таъсирлантирди”, – дейди элчи Жон Басс.\n12 январm куни эрталаб содир бўлган портлашни BBC ва CNN каби дунёнинг машҳур ОАВлари мунтазам равишда ёритиб бормоқда.\nБаъзи бир манбаларнинг хабарларига кўра, бу портлаш ортида ДАИШ турибди. Бироқ бу хабарлар ҳали ўз тасдиғини топганича йўқ.\nҲукумат вакиллари ижтимоий тармоқлардаги ёлғон хабарлар, турли бўҳтонлар ва аудиовизуал хабарларга ишониб қолмасликдан огоҳлантиряпти. NTV телеканалининг маълум қилишича, портлаш яна такрорланишининг олдини олиш мақсадида мамлакатда юқори хавфсизлик чоралари кўрилмоқда.\nСултонаҳмад майдонидаги портлашдан сўнг, мамлакат Ички ишлар вазири Эфкан Ала бош вазир қароргоҳига келди. Туркия бош вазири Аҳмад Довудўғли Ички ишлар вазиридан Султонаҳмад портлаши ҳақидаги ҳисоботни қабул қилди.\nЧанкая қароргоҳида Бош вазир бошчилигида миллий хавфсизлик масалалари юзасидан йиғилиш ўтказилиши ҳақида хабар берди Haber7.com нашри.\nИстанбул Ички ишлари бошқармаси ходимлари портлаш содир бўлгандан сўнг, Султаҳмад майдонини ўраб олди. Майдонга олиб келувчи барча автомобиль ва йўловчилар йўллари ёпилган. Транвайларнинг ҳаракатланиши ҳам вақтинча тўхтатилган. Полиция вертолётлари ҳудудда доимий равишда кузатув олиб бормоқда.\nПортлаш хусусида халқаро ОАВлар қуйидагича хабар тарқатяпти:\nФранциянинг AFG ахборот агентлиги “Туркиянинг энг йирик шаҳридаги тарихий марказида сабаби номаълум портлаш юз берди”, – деб хабар берди.\nBBC тезкор шаклда хабар бериб, “Сайёҳлар учун машҳур майдонда портлаш рўй берди, яраланганлар бор”, – деб мақола чоп этди.\nThe Assocated press “Сайёҳлар энг кўп ташриф буюрадиган майдонда катта портлаш бўлди”, – деб хабар тарқатди.\nAl-Arabiya эса Истанбулдаги Султонаҳмад портлашидан кейин кўп киши ҳалок бўлгани ва яраланганини айтиб, бу портлаш ҳудкушлар томонидан амалга оширилган бўлиши мумкин, дея тахмин қилди.\nCNN ўз хабарида портлаш Туркиянинг давлат хавфсизлигига қарши таҳдидлар кўпайган бир вақтда содир бўлганини таъкидлаб ўтди.\nТеги: Султонаҳмаддаги портлашда ДАИШнинг


Энди ҳокимлар мулкдор ерини тортиб олиш ваколатига эга эмас, аммо... - Халқ сўзи\n20:08 20 Август 2020 Сиёсат\nМаҳаллий кенгаш депутатлари фаолиятини кучайтиришга қаратилган ҳаракатлар нега кутилган натижани бермаяпти?\nБугун Ўзбекистон «Миллий тикланиш» демократик партиясининг Олий Мажлис Қонунчилик палатасидаги фракцияси йиғилишида депутатлар томонидан айрим қонун лойиҳаларига кўплаб эътирозлар билдирилди. Хусусан, «Мулкдорлар ҳуқуқлари ва қонуний манфаатлари кафолатлари янада кучайтирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги қонун лойиҳаси жиддий баҳс-мунозараларга сабаб бўлди.\n— Ушбу қонун лойиҳаси бугунги куннинг энг долзарб масалаларидан бири ҳисобланади, — дейди фракция раҳбари Алишер Қодиров. Чунки охирги йилларда жамиятимизда шу масала билан боғлиқ ижтимоий кескинлик, англашилмовчиликлар жуда кўпайди. Шу нуқтаи назардан, бу қонун лойиҳасининг ташаббус қилиниши жуда ҳам муҳим ва уни янада такомиллаштириш лозим.\nЙиғилишда таъкидланишича, 2018-2019 йилларда давлат тасарруфидан чиқариш натижаларини қайта кўриб чиқиш бўйича расмий органлардан 526 та даъво аризаси киритилиб, уларнинг 250 таси қаноатлантирилган ва мулклар давлат ихтиёрига қайтарилган. Ана шундай ҳолатларни тартибга солиш, хусусий мулк дахлсизлигини янада такомиллаштириш мақсадида амалдаги қонунга ўзгартишлар киритиш таклиф қилинмоқда. Яъни, амалдаги қонунда давлат манфаати устуворлик касб этган бўлса, таклиф этилаётган қонун лойиҳасида мулкдорлар ҳуқуқи, қонуний манфаатлари кафолатлари янада мустаҳкамланмоқда.\nЖумладан, лойиҳага ер участкаларининг ҳокимлар томонидан олиб қўйилишига тақиқ белгилаш, ер участкасига эгалик қилиш ва ундан фойдаланиш, ер участкасини ижарага олиш ҳуқуқини тугатиш бўйича уларнинг ваколатларини чеклаш, ер участкаларини давлат ва жамоат эҳтиёжлари учун, шунингдек, инвестиция лойиҳаларини амалга ошириш учун олиб қўйиш ваколатини Қорақалпоғистон Республикаси Жўқорғи Кенгесига, халқ депутатлари вилоятлар ва Тошкент шаҳар Кенгашларига бериш каби ўзгартиришларни киритиш таклиф этилган.\n— Мен бу қонун лойиҳасининг ҳоким билан мулкдор ўртасида юзага келаётган зиддиятларга барҳам беришига ишонмайман, — дейди фракция аъзоси Илҳом Абдуллаев. — Ер билан боғлиқ ваколатнинг ҳокимдан маҳаллий кенгашларга олиб берилиши масаланинг ечими эмас. Чунки маҳаллий кенгашларга ҳамон ҳокимлар раислик қилмоқда. У бу ваколатдан фойдаланиб, бундай қарорларни кенгаш номидан тасдиқлатиб олаверади. Ҳокимларнинг маҳаллий кенгашларга раислик қилишига барҳам берилмас экан, ер билан боғлиқ зиддиятлар давом этаверади.\nЙиғилишида «Халқ депутатлари Кенгашлари фаолияти такомиллаштирилиши муносабати билан Ўзбекистон Республикасининг айрим қонун ҳужжатларига ўзгартишлар киритиш тўғрисида»ги қонуни лойиҳаси ҳам атрофлича муҳокама қилинди.\nСўнгги йилларда маҳаллий кенгашларнинг назорат фаолиятини кучайтиришга қаратилган ҳуқуқий асослар яратилиб, давлат идоралари раҳбарларининг тегишли Кенгашлар олдида ҳисобдорлиги қонунларда белгилаб қўйилган бўлса-да, амалда кутилган натижаларга эришилмаяпти. Бунга халқ депутатлари Кенгашларининг ташкилий фаолиятига кўмаклашувчи бўлинманинг мавжуд эмаслиги, мазкур вазифа гарчи ўзига хос бўлмаса-да, ҳокимликларнинг ташкилий-назорат гуруҳи томонидан амалга оширилаётгани сабаб бўлмоқда.\nЙиғилишда қайд этилишича, ушбу қонун лойиҳасида халқ депутатлари вилоят, туман, шаҳар Кенгаши фаолиятига ташкилий, техникавий хизмат кўрсатиш вазифасини ҳокимликлар аппаратидан тегишли халқ депутатлари Кенгаши котибиятига ўтказиш, котибиятга юридик шахс мақоми берилиб, унинг фаолияти тегишли маҳаллий бюджет ҳисобидан молиялаштириш масалалари назарда тутилган. Халқ депутатлари вилоят, туман ва шаҳар Кенгашлари фаолиятига бевосита кўмаклашувчи тузилмани ташкил қилиш орқали ҳокимликларнинг аппарати зиммасидан ўзига хос бўлмаган вазифалар соқит қилинади ва халқ депутатлари вилоят, туман ва шаҳар Кенгашлари томонидан давлат органларининг фаолияти устидан таъсирчан депутатлик назорати таъминланади.\nЙиғилишда депутатлар томонидан ушбу қонун лойиҳаси ҳам маҳаллий кенгашлар фаолиятини кучайтиришга хизмат қилмаслиги таъкидланди. Чунки депутатлар фаолиятига кўмаклашувчи тузилма ҳам ҳокимиятда фаолият кўрсатади ва ҳоким хоҳлаган пайтда уларнинг ишига таъсир ўтказилиши мумкин.\nҚонун ташаббускорлари депутатларнинг бу эътирозига жавоб қайтарар экан, қонун лойиҳасини тайёрлашда бу жиҳат ҳам эътиборга олингани, ҳозирда ҳокимларнинг кенгашларга раислик қилиш амалиётидан воз кечиш ва алоҳида фаолият кўрсатишини таъминлаш борасида ишлар бошлангани, юқоридаги ҳолат эса шундай ҳаракатлардан бири эканини таъкидладилар.\nФракция йиғилишида кун тартибига киритилган бошқа қонун лойиҳалари ҳам муҳокама қилинди ва депутатлар томонидан партия мақсад, вазифаларидан келиб чиққан ҳолда таклифлар билдирилди.